MAHARISHI UNIVERSITY OF MANAGEMENT ऋक्‌ बेद [Rik Veda] 


VEDIC LITERATURE COLLECTION 


अथ पञ्चमं मणडलम्‌ । 
प्रथमोऽनुवाकः 


(१) प्रथमं सूक्तम्‌ 
(१-१२) द्वादशर्चस्यास्य सूक्तस्यात्रेयौ बुधगविष्ठिरावूषी । 
अग्रिर्देवता । त्रिष्टुप्‌ छन्दः 
अरबोध्यम्रिः समिधा जनानां प्रतिं धेनुमिबायतीमुषास॑म्‌ । 
य॒ह्वा ईव प्र वयामुजिहांनाः प्र भानव॑ः सिस्त्रते नाकमच्छ १ 
अबोधि होतां यजथाय देवा जूध्वो अस्रिः सुमनाः प्रातर॑स्थात्‌ । 
समिद्धस्य रुश॑ददर्शि पाजो म॒हान्‌ देवस्तम॑सो निर॑मोचि २ 
यदीँ गणस्य रशनामजीगः शुर्चिरङ्के शुर्चिभिर्गोभिरग्निः । 
आद्‌ दर्क्षिणा युज्यते वाजय न्त्युत्तानामूर्ध्वो अधयज्जुहूभिः ३ 
अम्रिमच्छां देवय॒तां मनांसि चक्तुंषीव॒ सूर्ये सं च॑रन्ति । 
यदीं सुबाते उषसा विरूपे श्वेतो वाजी जायते अग्रे अह्वाम ४ 
जनिष्ट हि जेन्यो अग्रे अह्णां हितो हितेष्वरुषो वनेषु । 
दमेदमे सप्त रता दर्धानो ऽम्रिर्होता नि ष॑सादा यजीयान्‌ ५ 
अप्निर्होता न्य॑सीद॒द्‌ यर्जीया नुपस्थे मातुः सुरभा उ लोके । 
युवां कविः पुरुनिःष्ठ आृतावां धर्ता कृष्टीनामुत मध्य॑ इद्धः ६ 
प्र णु त्यं विप्रमध्वरेषुं साधु मम्रिं होतांरमीळते नमोभिः । 
आ यस्ततान रोद॑सी ऋृतेन निर्त्य मृजन्ति बाजिन॑ घृतेन॑ ७ 
मार्जाल्यों मृज्यते स्वे दमूनाः कविप्रशस्तो अतिथिः शिवो न॑ः । 
सहरस्तश्व॒ज्ञो वृषभस्तदोजा विश्वाँ अग्ने सह॑सा प्रास्यन्यान्‌ ८ 
प्र सद्यो अग्ने ्रत्येष्यन्या नाविर्यस्मै चारुतमो बभूर्थ । 
ईळेन्यो वपुष्यों विभार्वा प्रियो विशामर्तिंथिर्मानुषीणाम्‌ € 
तुभ्यं भरन्ति क्षितयौँ यविष्ठ बलिम॑ग्ने अन्तित ओत दूरात्‌ । 
आ भन्दिष्ठस्य सुमतिं चिकिद्धि बृहत्‌ तें अग्रे महि शर्म भद्रम्‌ १० 
आद्य रथ॑ भानुमो भानुमन्त मग्रे तिष्ठं यजतेभिः सम॑न्तम्‌ । 
विद्वान्‌ पंथीनामुर्वशन्तरिक्ञ मेह देवान्‌ ह॑विरद्यांय वक्ति १९ 
अवोचाम कवये मेध्याय वचो वन्दारु वृष॒भाय वृष्णे । 
गर्विष्ठिरो नम॑सा स्तोम॑मग्रौ दिवीव रुक्मर्मुरुव्यञ्च॑मश्रेत्‌ १२ 

भै MAHARISHI UNIVERSITY OF MANAGEMENT 
[Rik Veda] मयडल रन VEDIC LITERATURE COLLECTION 


(२) द्वितीयं सूक्तम्‌ 
(१-१२) द्वादशर्चस्यास्य सूक्तस्य (१, ३-८, १०-१२) प्रथमर्चस्तृतीयादिषरणां 
दशम्यादितृचस्य चात्रेयः कुमारो जानो वृशो वा, उभौ वा, (२, ६) 
द्वितीयानवम्योश्च जानो वृश ऋषिः । अ्रम्रिदेबता । (१-११) प्रथमाद्येकादशर्चा 
त्रिष्टुप्‌, (१२) द्वादश्याश्च शक्वरी छन्दसी 
कुमारं माता युवतिः समुब्धं गुहां निभर्ति न द॑दाति पित्रे । 
अरनीकमस्य न मिनज्जनांसः पुरः प॑श्यन्ति निहिँतमरतौ १ 
कमेतं त्वं युंते कुमारं पेषी बिभर्षि महिषी जजान । 
पूर्वीर्हि गर्भः शरदो व॒वर्धा ऽपश्यं जातं यद्सूत माता २ 
हिर॑णयदन्तं शुचिवर्णमारात्‌ क्षेत्रांदपश्यमारयुंघा मिर्मानम्‌ । 
ददानो अस्मा अमृत॑ विपक्बत्‌ किं मार्मनिन्द्राः कृणवन्ननुक्थाः ३ 
क्ञेत्रांदपश्यं सनुतश्चर॑न्तं सुमद्‌ यूथं न पुरु शोभ॑मानम्‌ । ` 
न ता अ्रंगृभ्न्नर्जनिष्ट हि षः पलिंक्नीरिंद्‌ युंबृतयाँ भवन्ति ४ 
के में मर्यकं वि य॑वन्त गोभि र्न येषां गोपा अ्रर॑णश्चिदासं । 
य ई जगृभुरव ते सुज नूत्वार्जाति पश्च उर्प नश्चिकित्वान्‌ % 
व॒सां राजानं वस॒तिं जनांना मरांतयो नि द॑धुर्मर्त्यैषु । 
ब्रह्माणयत्रेरव तं स॑जन्तु निन्दितारो निन्द्यासो भवन्तु ६ 
शुर्नश्चिच्छेपं निदितं सहस्त्राद यूर्पादमुञ्चो अशमिष्ट हि षः । 
एवास्मदग्ने वि मुमुग्धि पाशान्‌ होर्तश्चिकित्व इह तू निषद्य ७ 
हणीयमांनो अप हि मदैयेः प्र में देवानां व्रतपा उ॑वाच । 
इन्द्रो विद्वाँ अनु हि त्वा चचक्ष तेनाहम॑ग्रे अनुशिष्ट आगाम्‌ ८ 
वि ज्योतिषा बृहता भांत्यम्रि राविर्विश्वानि कृणुते महित्वा । 
प्रादेवीर्मायाः संहते दुरेवाः शिशीते शृङ्गे र्से विनिक्षे € 
उत स्वानासो दिवि ष॑न्त्वम्रे स्तिग्मायुंघा र्से हन्तवा उ । 
मदै चिदस्य प्र रुजन्ति भामा न व॑रन्ते परिबाधो अदेवीः १० 
एतं ते स्तोर्म॑ तुविजात विप्रो रथं न घीरः स्वर्पा ग्रतक्षम्‌ । 
यदीद॑ग्ने प्रति त्वं देव हर्याः स्वर्वतीरप एंना जयेम ११ 
तुविग्रीवो वृषभो वावृधानों ऽशत्र्वर््यः सम॑जाति वेद॑ः । 
इतीमम॒ग्निममुतां अवोचन्‌ ब॒र्हिष्म॑ते मन॑वे शर्म 
यंस द्भविष्मंते मनवे शर्म यंसत्‌ १२ 

0 सी ऋृक वेद [Rik Veda] 
(३) तृतीयं सूक्तम्‌ 
(१-१२) द्वादशर्चस्यास्य सूक्तस्यात्रेयो वसुश्रुत ऋषिः । (१-२, ४-१२) 
प्रथमाट्ितीययोर्जृचोश्चतुर्थ्यादिनवानाञ्चाम्रिः, (३) तृतीयायाश्च मरुद्रुद्रविष्शवो 
देवताः । (१) प्रथमर्चो विराट्‌, (२-१२) ड्वितीयाद्येकादशानाज्च त्रिष्टुप्‌ छन्दसी 
त्वम॑ग्ने वरुणो जाय॑से यत्‌ त्वं इंमत्रो भ॑वसि यत्‌ समिद्धः । 
त्वे विश्वै सहसस्पुत्र देवा स्त्वमिन्द्रो दाशुषे मर्त्याय १ 
त्वमर्यमा भ॑वसि यत्‌ कनीनां नाम॑ स्वधावन्‌ गृह्यं इंबभर्षि । 
अञ्जन्ति मित्रं सुर्धितं न गोभि र्यद्‌ दंपती सर्मनसा कृणोर्षि २ 
तव॑ श्रिये मरुतों मर्जयन्त रुद्र यत्‌ ते जनिम चारु चित्रम्‌ । 
पदं यद्‌ विष्णोरुपमं निधायि तेन॑ पासि गुह्यं नाम॒ गोनाम्‌ ३ 
तव॑ श्रिया सुदृर्शों देव देवाः पुरू दर्धाना अमृतं सपन्त । 
होतारमग्निं मनुंषो नि षेंदु र्दशस्यन्त उशिजः शंस॑मायोः ४ 
न त्वद्धोता पूर्वो अग्ने यजीयान्‌ न काव्यैः परो अंस्ति स्वधावः । 
विशश्च यस्या ग्रतिंथिर्भर्वासि स य॒ज्ञेन॑ बनवद्‌ देव मर्तान्‌ ५ 
वयर्मम्ने वनुयाम त्वोता वसूयर्वों हविषा बुध्यमानाः । 
वयं समर्ये विदथेष्वह्वां व॒यं राया सहसस्पुत्र मर्तान्‌ ६ 
यो न आगों अभ्येनो भरा त्यधीदुघमघशंसे दधात । 
जही चिकित्वो अभिर्शस्तिमेता मग्रे यो नों म॒र्चय॑ति ड्ूयेन ७ 
त्वाम॒स्या व्युषि देव पूर्वे दूतं कृणवाना अयजन्त हव्यैः । 
संस्थे यद॑ग्र ईय॑से रयीणां देवो मर्तेर्वसुभिरिध्यमांनः ८ 
अर्व स्पृधि पितरं योधि विद्वान्‌ पुत्रो यस्ते सहसः सून ऊहे । 
कदा चिकित्वो अभि च॑क्षसे नो ऽम्रं कदाँ औतचिद्‌ यांतयासे € 
भूरि नाम वन्द॑मानो दधाति पिता व॑सो यदि तजोषर्यासे । 
कुविद्‌ देवस्य सह॑सा चकानः सुम्नममिर्वनते वावृधानः १० 
त्वमङ्ग ज॑रितार॑ यविष्ठ विश्वान्यम्ने दुरिताति पर्षि । 
स्तेना अदृश्रन्‌ रिपवो जनासो ऽज्ञातकेता वृजिना अभूवन्‌ ११ 
इमे यामांसस्त्वद्रिगभूवन्‌ वर्सवे वा तदिदागों अवाचि । 
नाहायमग्रिरभिश॑स्तये नो न रीष॑ते वावृधानः परां दात्‌ १२ 

[Rik Veda] मणडल ५ ह 
(४) चतुर्थ सूक्तम्‌ 
(१-११) एकादशर्चस्यास्य सूक्तस्यात्रेयो वसुश्रुत क्रषिः । अमग्रिर्देवता । 
त्रिष्टुप्‌ छन्दः 
त्वाम॑ग्ने बर्सुपतिं वर्सूना मभि प्र म॑न्दे अध्वरेषु राजन्‌ । 
त्वया वाज॑ वाजयन्तो जयेमाभि ष्याम पृत्सुतीर्मर्त्यांनाम्‌ १ 
हव्यबाळम्रिरजर॑ः पिता नों विभुर्विभावा सुदृशीको अस्मे । 
सुगार्हपत्याः समिषा दिदी ह्यस्मद्रयशक सं मिंमीहि श्रवांसि २ 
विशां कविं विशूपतिं मानुंषीणां शुचिं पाव॒कं घृतर्पृष्ठमम्रिम्‌ । 
नि होतारं विश्वविदं दधिध्वे स देवेषुं बनते वार्याणि ३ 
जुषस्वांग्न इव्ठया सजोषा यतमानो रश्मिभिः सूर्यस्य । 
जुषस्व॑ नः समिधं जातवेद॒ आ च॑ देवान्‌ ह॑विरद्यांय वक्षि ४ 
जुष्टो दमूना अ्तिंथिर्दुरोण इमं नों यज्ञमुप याहि विद्वान्‌ । 
विश्वां अग्रे अभियुजो विहत्यां शत्रूयतामा भ॑रा भोज॑नानि % 
वधेन दस्युं प्र हि चातयस्व वर्यः कृणवानस्तन्वेरं स्वायै । 
पिपर्षि यत्‌ स॑हसस्पुत्र देवान्‌ त्सो अग्रे पाहि नृतम॒ वारजे अस्मान्‌ ६ 
वयं तें अग्र उक्थेर्विधेम व॒यं हव्यैः पावक भद्रशोचे । 
अस्मे रयिं विश्ववारं सर्मिन्वा स्मे विश्वानि द्रविणानि धेहि ७ 
अ्स्मार्कमम्रे अध्वरं जुषस्व सर्हसः सूनो त्रिषधस्थ हुठ्यम्‌ । 
वयं देवेषु सुकृर्तः स्याम शर्म॑णा नस्त्रिवरूथेन पाहि ८ 
विश्वानि नो दुर्गहां जातवेदः सिन्धुं न नावा दुरिताति पर्षि । 
अग्रे अत्रिवन्नम॑सा गूणानोई ऽस्मार्कं बोध्यविता तनूनाम्‌ € 
यस्त्वां हदा कीरिणा मर्न्यमानो ऽम्॑य मर्त्यो जोह॑वीमि । 
जात॑वेदो यशों अस्मासु धेहि प्रजाभिरग्ने अमृतत्वम॑श्याम्‌ १० 
यस्मै त्वं सुकृते जातवेद उ लोकम॑म्रे कृणव॑ः स्योनम्‌ । 
अश्विनं स पुत्रिणं वीरव॑न्तं गोम॑न्तं रयिं नंशते स्वस्ति ११ 


(५) पञ्चमं सूक्तम्‌ 
(१-११) एकादशर्चस्यास्य सूक्तस्यात्रेयो वसुश्रुत ऋषिः । (१) प्रथमर्च इध्मः 
समिद्धो वाग्निः, (२) ड्रितीयाया नराशंसः, (३) तृतीयाया इळः, (४) चचतर्थ्या 

बर्हिः, (५) पञ्चम्या देवीर्द्वारः, (६) षष्ठ्या उषासानक्ता, (७) सप्तम्या दैव्यौ 
होतारौ प्रचेतसौ, (८) अ्रष्टम्यास्तिस्तरो देव्यः सरस्वतीळाभारत्यः, (६) 
नवम्यास्त्वष्टा, (१०) दशम्या वनस्पतिः, (११) एकादश्याश्च स्वाहाकृतयो 
देवताः । गायत्री छन्दः 
सुर्समिद्धाय शोचिषे घृतं तीव्रं जुहोतन । अग्रयें जातवेदसे १ 
नराशंस॑ः सुषदती मं य॒ज्ञमदाभ्यः । किर्हि मर्घहस्त्यः २ 
ईव्ठितो अग्र आ वहे न्द्र चित्रमिह प्रियम्‌ । सुखै रथेभिरूतये ३ 
ऊर्णम्रदा वि प्रथस्वा ऽभ्यश्का अनूषत । भवां नः शश्र सातये ४ 
देवीर्द्वारो वि श्र॑यध्वं सुप्रायणा न॑ ऊतयें । प्रप्र यज्ञं पुणीतन % 
सुप्रतीके वयोव्‌र्धा यह्वी आतस्यं मातरा । दोषामुषासंमीमहे ६ 
वात॑स्य पत्म॑न्नीळ्ठिता दैव्या होतारा मनुषः । इमं नों यज्ञमा ग॑तम्‌ ७ 
इळा सर॑स्वती मही तिस्त्रो देवीर्मयोभुव॑ः । बर्हिः सीदन्त्वस्त्रिधः ८ 
शिवस्त्वष्टरिहा ग॑हि विभुः पोषं उत त्मना । यज्ञेयज्ञे न॒ उद॑व € 
यत्र वेत्थ॑ वनस्पते देवानां गुह्या नामानि । तत्र हव्यानि गामय १० 
स्वाहाग्रये वरुणाय स्वाहेन्द्राय मरुद्भ्यः । स्वाहां देवेभ्यां हविः ११ 


(६) षष्ठं सूक्तम्‌ 
(१-१०) दशर्चस्यास्य सूक्तस्यात्रेयो वसुश्र॒त ऋषिः । अ्रम्निर्देवता । पङ्किश्छन्दः 

अग्निं तं म॑न्ये यो बसु रस्तं यं यन्ति धेनवः । 
अस्तमर्वन्त आशवो ऽस्तं नित्यासो वाजिन इष॑ स्तोतृभ्य अआ भ॑र १ 
सो ग्रम्निर्यो वसुर्गृणे सं यमायन्ति धेनः । 
समर्व॑न्तो रघुद्रुबः सं सुंजातास॑ः सूरय इष॑ स्तोतृभ्य आ भ॑र २ 
अम्निर्हि वाजिन विशे ददाति विश्वच॑र्षणिः । 
अग्री राये स्वाभुवं स प्रीतो याति वार्य मिर्षं स्तोतृभ्य आ भ॑र ३ 
ग्रा ते अग्र इधीमहि द्युमन्त॑ देवाजर॑म्‌ । 
यद्ध स्या ते पनीयसी समिद्‌ दीदयति द्यवी ष॑ स्तोतृभ्य आ भ॑र ४ 
आ तें अम्र चा हविः शुक्र॑स्य शोचिषस्पते । 
सुचन्द्र दस्म विश्पते हव्यवाट्‌ तुभ्यं हूयत इष॑ स्तोतृभ्य ग्रा भर ५ 
प्रो त्ये अ्म्रयोऽस्रिषु विश्वं पुष्यन्ति वार्यम्‌ । 
ते हिन्विरे त इन्विरे त ईंषययन्त्यानुष गिष॑ स्तोतृभ्य आ भ॑र ६ 


287 


भै MAHARISHI UNIVERSITY OF MANAGEMENT 
[Rik Veda] मयडल रन VEDIC LITERATURE COLLECTION 


तव त्ये अग्रे अर्चयो महिं व्राधन्त वाजिन॑ः । 

ये पत्व॑भिः शफानां व्र॒जा भुरन्त गोना मिषं स्तोतृभ्य आ भ॑र ७ 
नवां नो अग्रम आ भ॑र स्तोतृभ्यः सुक्षिती रिषः । 

ते स्याम य ग्रानृचु स्त्वादूतासो दमेदम इष॑ स्तोतृभ्य ग्रा भर ८ 
उभे सुश्चन्द्र सर्पिषो दर्वी श्रीणीष आसर्नि । 

उतो न उत्‌ पुपूर्या उक्थेर्षुं शवसस्पत इर्षं स्तोतृभ्य ग्रा भर € 
एवाँ ग्रम्रिमजुर्यमु र गीभिरयज्ञेभिंरानुषक्‌ । 

दर्धदस्मे सुवीर्यमुत त्यदाश्वश्वय मिष॑ स्तोतृभ्य आ भ॑र १० 


(७) सप्तमं सूक्तम्‌ 
(१-१०) दशर्चस्यास्य सूक्तस्यात्रेय इष ऋषिः । अ्रम्रिदेवता । (१-६) 
प्रथमादिनवर्चामनुष्टुप्‌, (१०) दशम्याश्च पङ्किश्छन्दसी 

सखायः सं व॑ः सम्यञ्च मिषं स्तोम॑ चाग्नये । 
वर्षिष्ठाय क्ितीना मूर्जो नप्त्रे सहस्वते १ 
कुत्री चिद्‌ यस्य सर्मृतौ रण्वा नरों नृषदने । 
अ्र्हन्तश्चिद्‌ यमिन्धते संज॒नय॑न्ति जन्तव॑ः २ 
सः यदिषो वनामहे सं हव्या मार्नुषाणाम्‌ । 
उत खझुम्नस्य शर्वस ऋतस्य रश्मिमा द॑दे ३ 
स समां कृणोति केतुमा नक्तं चिहूर आ स॒ते । 
पावको यद्‌ वनस्पतीन्‌ प्र स्मा मिनात्यजर॑ः ४ 
अव॑ स्म यस्य वेष॑णे स्वेद॑ पथिषु जुह्ण॑ति । 
अभीमह स्वर्जेन्यं भूमां पृष्ठेब रुरुहः ५ 
यं मर्त्यः पुरुस्पृहं विदद्‌ विश्व॑स्य धाय॑से । 
प्र स्वादनं इंपतूना मस्त॑तातिं चिदायवे ६ 
स हि ष्मा घन्वार्ितं दाता न दात्या पशः । 
हिरिंश्मश्रः शुर्चिद न्ृभुरनिभृष्टतव्रिषिः ७ 
शुचिः ष्म॒ यस्मां अत्रिवत्‌ प्र स्वधितीव रीय॑ते । 
स॒ष्र॑सूत माता क्राणा यर्दानशे भर्गम्‌ ८ 
ग्रा यस्तें सर्पिरासुते ऽग्रे शमस्ति धाय॑से । 
ऐषुं द्यप्नमुत श्रव आ चित्तं मर्त्येषु धाः € 

इतिं चिन्मन्युमधरिज स्त्वार्दातमा पशं द॑दे । 
आदंग्ने अर्पुणतो ऽत्रिः सासह्याद्‌ दस्य निषः सांसद्यान्नचफढ्न्‌ १० 


(८) अ्रष्टमं सूक्तम्‌ 
(१-७) सप्तर्चस्यास्य सूक्तस्यात्रेय इष ऋषिः । अग्निर्देवता । जगती छन्दः 

त्वार्मग्र ऋतायवः समीधिरे प्रतं प्रलासं ऊतर्ये सहस्कृत । 
पुरुश्चन्द्रं य॑जतं विश्वर्धायसं दमूनसं गृहर्प॑तिं वरेण्यम्‌ १ 
त्वाम॑ग्ने अतिथिं पूर्व्यं विश॑ः शोचिष्कैशं गृहप॑तिं नि षेदिरे । 
बृहत्कैतुं पुरुरूपं धनस्पृतं सुशर्माणं स्वव॑सं जरद्विष॑म्‌ २ 
त्वाम॑ग्रे मानुंषीरीळते विशों होत्राविदं विविचिं रब्रधात॑मम्‌ । 
गुहा सन्त॑ सुभग विश्वदर्शतं तुविष्वणसं सुयजं घृतश्रियम्‌ ३ 
त्वाम॑ग्ने धर्णसिं विश्वधां व॒यं गीर्भिर्गृणन्तो नम॒सोप॑ सेदिम । 
स नों जुषस्व समिधानो अङ्गिरो देवो मर्तस्य यशसा सुदीतिभिः ४ 
त्वर्मम्रे पुरुरूपो विशेविशे वर्यों दधासि प्रत्रथां पुरुष्टत । 
पुरूणयन्ना सह॑सा वि राजसि त्विषिः सा तें तित्विषाणस्य नाघुर्षें ५ 
त्वाम॑ग्ने समिधानं य॑विष्ठ देवा दूतं च॑क्रिरे हव्यवाह॑नम्‌ । 
उरुजर्यसं घृतयोनिमाह॑तं त्वेषं चक्षुर्दधिरे चोद॒यन्म॑ति ६ 
त्वाम॑ग्ने प्रदिव आहंतं घृतैः सुम्रायर्वः सुषमिधा समीधिरे । 
स वावृधान ओष॑धीभिरुक्रितोई ऽभि जयांसि पार्थिवा वि तिष्ठसे ७ 

इति तृतीयोष्टकः 

अथ चतुर्थोऽष्टकः । 
प्रथमोऽध्यायः 
। ० १।१२३ 


(६) नवमं सूक्तम्‌ 
(१-७) सप्तर्चस्यास्य सूक्तस्यात्रेयो गय ऋषिः । अ्रिदेवता । (१-४, ६) 
प्रथमादिचतुरृचां षष्ठयाश्चानुष्टप्‌, (५, ७) पञ्चमीसप्तम्योश्च पङ्किश्छन्दसी 


त्वाम॑ग्ने हविष्म॑न्तो देवं मर्तास ईळते । 
मन्ये त्वा जातवेंदसं स हव्या ब॑च्त्यानुषक १ 

अम्रिर्होता दास्व॑त॒ः क्षय॑स्य वृक्तबर्हिषः । 

सं यज्ञासश्चर॑न्ति यं सं वार्जासः श्रव॒स्यव॑ः २ 

उत स्म॒ यं शिशं यथा नवं जनिष्टारणी । 

धर्तारं मानुषीणां व्रिशामम्निं स्व॑ध्वरम्‌ ३ 

उत स्म दुर्गृभीयसे पुत्रो न ह्वार्याणाम्‌ । 

पुरू यो दग्धासि वना ऽग्रे पशुर्न यव॑से ४ 

अर्थ स्म यस्यार्चय॑ः सम्यक संयन्ति धूमिनः । 

यदीमह त्रितो दिव्युप ध्मार्तेव घर्मति शिशीते ध्मातरी यथा % 
तवाहम॑ग्र ऊतिर्भि मित्रस्य च प्रशस्तिभिः । 

ड्रेषोयुतो न दुरिता तुर्याम मर्त्यानाम्‌ ६ 

तं नो अग्रे अभी नरों रयिं स॑हस्व आ भ॑र । 

स पयत्‌ स पॉषयद्‌ भुव॒द्‌ वाज॑स्य सातर्य उतैधि पृत्सु नो बुधे ७ 


(१०) दशमं सूक्तम्‌ 
(१-७) सप्तर्चस्यास्य सूक्तस्यात्रेयो गय ऋषिः । अग्रिर्देवता । (१-३, ५-६) 
प्रथमादितृचस्य पञ्चमीषष्ठयोर्मृचोश्चानुष्टप (४, ७) चतुर्थीसम्तम्योश्च पङ्किश्छन्दसी 
अम्र ओर्जिष्ठमा भ॑र द्ुम्नमस्मभ्यमधिगो । 
प्र नों राया परीणसा रत्सि वाजाय पन्थाम्‌ १ 
त्वं नों अमरे अद्भत क्रत्वा दर््षस्य मंहना । 
त्वे अ्॑सुर्यश्मारुहत्‌ क्राणा मित्रो न यज्ञियः २ 
त्वं नों ग्रम्न एषां गय॑ पुष्टि च॑ वर्धय । 
ये स्तोमेभिः प्र सूरयो नरो म॒घान्यानशः ३ 
ये अग्रे चन्द्र ते गिर॑ः शम्भन्त्यश्वराधसः । 
शुष्मेभिः शष्मिणो नरों दिवश्चिद्‌ येषां बृहत्‌ सुकीतिर्नोध॑ति त्मनां ४ 
तव त्ये अग्रे अर्चयो भ्राज॑न्तो यन्ति धृष्णुया । 
परिंज्मानो न विद्युतः स्वानो रथो न वाजयुः « 
नू नों अग्न ऊतये सबाध॑सश्च रातये । 
अ्स्मार्कासश्च सूरयो विश्वा आशांस्तरीषर्शि ६ 
त्वं नों अग्ने अङ्गिरः स्तुतः स्तवान आ भ॑र । 
होत॑र्विभ्वासहं रयिं स्तोतृभ्यः स्तव॑से च न उतैधि पृत्सु नों वृधे ७ 

(११) एकादशं सूक्तम्‌ 

(१-६) षड़चस्यास्य सूक्तस्यात्रेयः सुतम्भर ऋषिः । अ्रम्रिर्दैवता । जगती छन्दः 
जन॑स्य गोपा अजनिष्ट जागृवि रग्निः सुदक्षः सुविताय न्यसे । 
घृतप्रतीको बृहता दिविस्पृशा द्युमद्‌ वि भांति भरतेभ्यः शुक्तिः १ 
य॒ज्ञस्य॑ केतुं प्रथमं पुरोहित मग्निं नर॑स्त्रिषधस्थे समीधिरे । 
इन्द्रेण देवैः सरथं स बर्हिषि सीदन्नि होतां यजर्थाय सुक्रतुः २ 
असंमृष्टो जायसे मात्रोः शुचि मन्द्रः कविरुदतिष्ठो विवस्व॑तः । 
घृतेन॑ त्वावर्धयन्नम्न आहत धूमस्ते केतुरंभवद्‌ दिवि श्रितः ३ 
अग्निर्नो य॒ज्ञमुप॑ वेतु साधुया ऽग्निं नरो वि भ॑रन्ते गृहेगृहे । 
अम्रिर्दूतो अंभवद्धव्यवाहनो ऽम्रिं वृणाना वृणते कविक्रतुम्‌ ४ 
तुभ्येदम॑ग्रे मर्दुमत्तमं वच स्तुभ्यं मनीषा इयम॑स्तु शं हृदे । 
त्वां गिरः सिन्धुमिवावनीर्मही रा प॑णन्ति शव॑सा व॒र्धय॑न्ति च ५ 
त्वामग्रे अङ्गिरसो गुहां हित मन्व॑विन्दञ्छिश्रियाणं वनेवने । 
स जायसे मथ्यर्मानः सहो महत्‌ त्वार्माहः सरहसस्पुत्रम॑ ङ्गिरः ६ 


(१२) द्वादशं सूक्तम्‌ 

(१-६) षड़चस्यास्य सूक्तस्यात्रेयः सुतम्भर ऋषिः । अम्रिर्देवता । त्रिष्टुप्‌ छन्दः 
प्राप्रे बृहते यज्ञियाय आतस्य वृष्णे असुराय मन्म॑ । 
घृतं न यज्ञ आस्येई सुर्पृतं गिर॑ भरे वृषभार्य प्रतीचीम्‌ १ 
ऋतं चिकित्व आतमिञ्चिकिद्धय तस्य धारा अन॑ तृन्धि पूर्वीः । 
नाहं यातुं सह॑सा न इयेन॑ ऋतं स॑पाम्यरुषस्य वृष्ण॑ः २ 
कयां नो ग्रम्न ऋृतर्य॑न्नृतेन भुवो नवेदा उचर्थस्य न्यः । 
वेदां मे देव औतुपा ऋतूनां नाहं पतिं सनितुरस्य रायः ३ 
के तें अग्रे रिपवे बन्ध॑नासः के पायव॑: सनिषन्त द्युमर्न्त॑ः । 
के धासिम॑ग्रे अनंतस्य पान्ति क आस॑तो वच॑सः सन्ति गोपाः ४ 
सखायस्ते विषुणा अग्र एते शिवासः सन्तो अशिवा अभूवन्‌ । 
अ्रधर्घत स्वयमेते वचोभि ऋजूयते बृँजिनानिं ब्रुवन्तः % 
यस्ते अग्ने नम॑सा यज्ञमीई आतं स पात्यरुषस्य वृष्णः । 
तस्य ज्ञर्यः पृथुरा साधरेंत॒ प्रसर्स्राणस्य नर्हषस्य शेषः ६ 

(१३) त्रयोदशं सूक्तम्‌ 

(१-६) षड़चस्यास्य सूक्तस्यात्रेयः सुतम्भर ऋषिः । अ्रम्रिर्देवता । गायत्री छन्दः 
अर्च॑न्तस्त्वा हवामहे ऽर्चन्तः सर्मिघीमहि । ग्रग्ने अर्चन्त ऊतये १ 
अग्नेः स्तोम॑ मनामहे सिध्रमद्य दिंविस्पर्शः । देवस्यं द्रविणस्यवः २ 
अग्निर्जुषत नो गिरो होता यो मानुषेष्वा । स य॑ज्ञद्‌ दैव्यं जन॑म्‌ ३ 
त्वम॑ग्ने सप्रथा असि जुष्टो होता वरेण्यः । त्वरयां यज्ञं वि त॑न्वते ४ 
त्वामग्रे वाज॒सात॑मं विप्रा वर्धन्ति सुष्टतम्‌ । स नों रास्व सुवीर्यम्‌ ५ 
अर्रे नेमिरराँ ईव देवाँस्त्वं पंरिभूर॑सि । आ राध॑श्वित्रम॑झसे ६ 


(१४) चतुर्दशं सूक्तम्‌ 
(१-६) षङड्चस्यास्य सूक्तस्यात्रेयः सुतम्भर ऋषिः । अम्रिर्देबता । गायत्री छन्द 
अग्निं स्तोमेन बोधय समिधानो ग्रम॑र्त्यम्‌ । हव्या देवेषु नो दधत्‌ १ 
तर्म॑ध्वरेष्वीळते देवं मर्ता अम॑र्त्यम्‌ । यजिष्ठं मानुषे जने २ 
तं हि शश्वन्त ईळते स्त्रुचा देवं घृतश्चुता । अग्नमिं हव्याय वोळह॑वे ३ 
अम्रिर्जातो अरोचत घ्नन्‌ दस्यूञ्जयोतिंषा तर्मः । अविन्दद गा अपः स्व॑ः ४ 
अम्निमीळेन्य॑ कविं घृतर्पष्ठं सपर्यत । वेतुं मे शृणव॒द्धव॑म्‌ ४ 
अग्निं घृतेन॑ वावृधुः स्तोमे भिर्विश्वच॑र्षणिम्‌ । स्वाधीभिर्वचस्युर्मिः ६ 
हे हे द्वितीयोऽनुवाकः 
। सू० १५ ।३२ 


(१५) पञ्चदशं सूक्तम्‌ 
(१-५) पञ्चर्चस्यास्य सूक्तस्याङ्गिरसो धरुण आृषिः । अम्रिर्देवता । 
त्रिष्टुप्‌ छन्दः 
प्र वेधसे कवये वेद्याय गिर भरे य॒शसे पूर्व्यार्य । 
घृतप्रसत्तो अ्रसुरः सुशेवों रायो धर्ता धरुणो वस्वो अग्निः १ 
ऋृतेन॑ सृतं धरुणं धारयन्त य॒ज्ञस्य॑ शाके परमे व्योमन्‌ । 
दिवो धर्मन्‌ धरुणे सेदुषो न्‌ आतैरजाताँ अभि ये ननच्षुः २ 
अ्ंहोयुव॑स्तन्ब॑स्तन्वते वि बयो महद्‌ दुष्टरं पूर्व्याय । 
स संवतो नव॑जातस्तुतुर्यात्‌ सिंहं न क्रुद्धमभितः परि ष्ठः ३ 
मातेव यद्‌ भर॑से पप्रथानो जन॑जनं धाय॑से चक्ष॑से च । 

वर्योबयो जरसे यद्‌ दर्धानः परि त्मना विर्षुरूपो जिगासि ४ 
वाजो नु ते शब॑सस्पात्वरन्त मुरुं दोघं धरुणं देव रायः । 
पदं न तायुर्गुहा दधानो महो राये चितयन्नत्रिमस्पः % 


(१६) षोडशं सूक्तम्‌ 
(१-५) पञ्चर्चस्यास्य सूक्तस्यात्रेयः प्रुत्रुषिः । अग्रिर्देवता । (१-४) 
प्रथमादिचतुर्मृचामनुष्टप्‌ , (५) पञ्चम्याश्च पङ्किश्छन्दसी 
बृहद्‌ वयो हि भानवे ऽर्चा देवायाग्नये । 
यं इंमत्रं न प्रशस्तिभि मर्तासो दधिरे पुरः १ 
स हि द्युभिर्जनांनां होता दक्ष॑स्य बाह्वोः । 
वि हव्यमम्रिरानुष गभगो न वार्रमृरवति २ 
अस्य स्तोमें म॒घोनः सरूये वुद्धरशोचिषः । 
विश्वा यस्मिन्‌ तुविष्वणि सम॒र्ये शुष्मंमाद्घुः ३ 
अधा ह्मग्र एषां सुवीर्यस्य मंहना । 
तमिद्‌ यह्णं न रोदसी परि श्रवो बभूवतुः ४ 
नू न एहि वार्य मग्ने गुणान आ भ॑र । 
ये वयं ये च॑ सूरयः स्वस्ति धार्महे सचो तेधि पृत्सु नो वृधे ५ 


(१७) सप्तदशं सूक्तम्‌ 
(१-५) पञ्चर्चस्यास्य सूक्तस्यात्रेयः प्रुत्रुषिः । अग्रिर्देवता । (१-४) 
प्रथमादिचतुर्मृचामनुष्टुप , (५) पञ्चम्याश्च पङ्किश्छन्दसी 
आ यज्िर्देव मर्त्य इत्था तर्व्यांसमूतये । 
अस्रिं कृते स्व॑ध्वरे प्रुरीळीताब॑से १ 
अस्य हि स्वर्यशस्तर आसा विधर्मन्‌ मन्य॑से । 
तं नाक॑ चित्रशोंचिषं मन्द्रं परो मंनीषयां २ 
अस्य वासा उ अर्चिषा य आर्युक्त तुजा गिरा । 
दिवो न यस्य रेत॑सा बृहच्छोच॑न्त्यच॑य॑ः ३ 
अस्य क्रत्वा विचेतसो दस्मस्य बसु रथ आ । 
अधा विश्वासु हव्यो उम्रिर्वित्नु प्र शस्यते ४ 
नू न इद्धि वार्य मासा स॑चन्त सूरयः । 

[Rik Veda] मण्डल ५ ह Ri 
ऊर्जो नपादभिष्टये पाहि शग्धि स्वस्तर्य उतैधि पृत्सु नों वृधे ५ 


(१८) ग्रष्टादशं सूक्तम्‌ 
(१-५) पञ्चर्चस्यास्य सूक्तस्य मृक्तवाहा आत्रेयो द्वित त्रुषिः । अ्रम्निर्देवता 
। (१-४) प्रथमादिचतुर्गृचामनुष्टप्‌ , (५) पञ्चम्याश्च पङ्किश्छन्दसी 
प्रातरम्रिः पुरुप्रियो विशः स्त॑वेतार्तिथिः 
विश्वानि यो अर्म॑त्यों हव्या मर्तेषु रण्यति १ 
द्विताय॑ मृक्तवांहसे स्वस्य दक्ष॑स्य मुंहनां । 
इन्दुं स ध॑त्त आनुषक स्तोता चित्‌ ते अमर्त्य २ 
तं वो दीर्घार्युशोचिषं गिरा हवे मघोनाम्‌ । 
अरिष्टो येषां रथो व्यश्वदावन्नीयते ३ 
चित्रा वा येषु दीर्धिति रासन्नुक्था पान्ति ये । 
स्तीर्णं ब॒र्हिः स्व॑ण्रे श्रवांसि दधिरे परि ४ 
ये में पञ्चाशतं ददु रश्वांनां सधस्तुति । 
द्युमदग्ने महि श्रबों बृहत्‌ कृंधि मघोनां नृवदमृत नृणाम्‌ % 


(१६) एकोनविंशं सूक्तम्‌ 
(१-५) पञ्चर्चस्यास्य सूक्तस्यात्रेयो वब्रिक्रषिः । अग्निर्देवता । (१-२) 
प्रथमाद्वितीययोकरचोर्गायत्री, (३-४) तृतीयाचतुर्थ्यौरनुष्टुप्‌ , (५) पञ्चम्याश्च विराड्रूपा छन्दांसि 

अभ्य॑वस्थाः प्र जायन्ते प्र वद्रेर्व॑क्रिश्चिकेत । उपस्थे मातर्वि चष्टे १ 
जुहरे वि चितयन्तो ऽनिमिषं नृम्णं पान्ति । ग्रा टूळहां पुर॑ विविशः २ 
ग्रा श्रैत्रेयस्य जन्तवो द्यमद्‌ वर्धन्त कृष्टर्यः । 
निष्कग्रीवो बृहदुंम्थ एना मध्वा न बांजयुः ३ 
प्रियं दुग्धं न काम्य मर्जामि जाम्योः सचा । 
घर्मो न वार्जजठरो ऽदब्धः शश्व॑तो दर्भः ४ 
क्रीळन्‌ नो रश्म ग्रा भुवः सं भस्म॑ना वायुना वेविंदानः । 
ता अस्य सन्‌ धृषजो न तिग्माः सुर्सशिता वक्ष्यों वक्षणेस्थाः ५ 


(२०) विंशं सूक्तम्‌ 

(१-४) चतुर्भृचस्यास्य सूक्तस्यात्रेयाः प्रयस्वन्त ऋषयः । अ्रम्निर्देवता । (१-३) 
प्रथमादितृचस्यानुष्टप्‌ , (४) चतुर्थ्या सृचश्च पङ्किश्छन्दसी 
यर्मम्ने वाजसातम त्वं चिन्‌ मन्य॑से रयिम्‌ । 
तं नों गीर्भिः श्रवार्य्यं देवत्रा प॑नया युर्ज॑म्‌ १ 
ये ग्रग्ने नेरय॑न्ति ते वृद्धा उग्रस्य शर्वसः । 
अप द्वेषो अप हरो ऽन्यब्रतस्य सश्चिरे २ 
होतारं त्वा वृणीमहे ऽग्रे दक्ष॑स्य साध॑नम्‌ । 
यज्ञेषु पूर्ळ्य गिरा प्रयस्वन्तो हवामहे ३ 
इत्था यर्थां त ऊतये सह॑सावन्‌ दिवेर्दिवे । 
राय ताय॑ सुक्रतो गोभिः ष्याम सधमादो वीरैः स्यांम सधमादः ४ 


(२१) एकविंशं सूक्तम्‌ 
(१-४) चतुर्गृचस्यास्य सूक्तस्यात्रेयः सस ऋषिः । अग्रिर्देवता । (१-३) 
प्रथमादितृचस्यानुष्टप्‌ , (४) चतुर्थ्या सृचश्च पङ्किश्छन्दसी 
मनुष्वत्‌ त्वा नि धीमहि मनुष्वत्‌ सर्मिधीमहि । 
अग्नें मनुष्वदङ्गिरो देवान्‌ देवय॒ते य॑ज १ 
त्वं हि मान॑षे जने ऽग्ने सुप्रीत इध्यसे । 
स्रुच॑स्त्वा यन्त्यानुषक सुजात सर्पिरासुते २ 
त्वां विश्वै स॒जोष॑सो देवासो दूतम॑क्रत । 
सपर्यन्त॑स्त्वा कवे यज्ञेषुं देवमौळते ३ 
देवं वों देवयज्यया ऽम्रिमीळीत मर्त्यः । 
समिद्धः शुक्र दीदिह्य तस्य योनिमासदः ससस्य योनिमास॑दः ४ 


(२२) द्वाविंशं सूक्तम्‌ 
(१-४) चतुरृचस्यास्य सूक्तस्यात्रेयो विश्वसामा आृषिः । अग्रिर्देवता । (१-३) 
प्रथमादितृचस्यानुष्टप्‌ , (४) चतुर्थ्या ऋचश्च पङ्किश्छन्दसी 
प्र विश्वसामन्नत्रिव दर्चा पावकर्शोचिषे । 
यो अंध्वरेष्वीडयो होतां मन्द्रतमो विशि १ 
न्यशम्िं जातवेदसं दर्धाता देवमृत्विजम्‌ । 
प्र यज्ञ एंत्वानुष गद्या देवठ्य॑ंचस्तमः २ 

चिकित्विन्मनसं त्वा देवं मर्तास ऊतये । 
वरेंगयस्य तेऽव॑स इयानासों अमन्महि ३ 
अग्रे चिकिद्धयश्स्य न॑ इदं वर्चः सहस्य । 
तं त्वां सुशिप्र दंपते स्तोमै व॑र्धन्त्यत्र॑यो गीर्भिः शम्भन्त्यरत्र॑यः ४ 


(२३) त्रयोविंशं सूक्तम्‌ 
(१-४) चतुरृचस्यास्य सूक्तस्यात्रेयो विश्वर्चर्षशिर्यम्न ऋषिः । अअर्निदेवता । (१- 
३) प्रथमादितृचस्यानुष्टुप्‌ , (४) चतुर्थ्या ऋचश्च पङ्किश्छन्दसी 
अग्रे सह॑न्तमा भ॑र द्ुम्नस्य॑ प्रासहां रयिम्‌ । 
विश्वा यश्चर्षणीरभ्याई सा वाजेषु सासह॑त्‌ १ 
तम॑ग्ने पृतनाषह॑ रयिं स॑हस्व आ भ॑र । 
त्वं हि स॒त्यो अद्भतो दाता वार्जस्य गोर्मतः २ 
विश्वे हि त्वा सजोर्घसो जनासो वुक्तर्बर्हिषः । 
होतारं सद्म॑सु प्रियं व्यन्ति वार्या पुरु ३ 
स हि ष्मां विश्वच॑र्षणि रभिमांति सहो दधे । 
ग्रम्न एषु क्षयेष्वा रेवन्नः शुक्र दीदिहि द्युमत्‌ पावक दीदिहि ४ 


(२४) चतुर्विंशं सूक्तम्‌ 
(१-४) चतुरृचस्यास्य सूक्तस्य बन्धुः सुबन्धुः श्रुतनन्धुर्विप्रबन्धुश्च गौपायना 
लौपायना वा क्रमेणर्षयः | अमग्रिर्देवता । द्विपदा विराट्‌ छन्दः 
अग्ने त्वं नो अनन्तम उत त्राता शिवो भ॑वा वरूथ्यः १ 
वर्स्रम्रिर्वसश्रवा अर्च्छा नक्षि द्युमत्तमं रयिं दाः १ २ 
स नों बोधि श्रुधी हव॑मुरुष्या णो अघायतः स॑मस्मात्‌ ३ 
तं त्वां शोचिष्ठ दीदिवः सुम्नाय॑ नूनमीमहे सखिभ्यः २ ४ 


(२५) पञ्चविंशं सूक्तम्‌ 
(१-६) नवर्चस्यास्य सूक्तस्यात्रेया वसूयव ऋषयः । अम्रिदेवता । अनुष्टप्‌ छन्दः 
अर्च्छा बो अम्रिमब॑से देवं गासि स नो वसुः । 
रास॑त्‌ पुत्र औषूणा मृतावां पर्षति द्विषः १ 
स हि सत्यो यं पूर्वे चिद्‌ देवास॑श्चिद यमीघिरे । 

होतारं मन्द्रजिह्वमित्‌ सुंदीतिभिर्विभाब॑सुम्‌ २ 
स नों धीती वर्रिष्ठया श्रेष्ठ॑या च सुम॒त्या । 
अग्नें रायो दिंदीहि नः सुवृक्तिभिवरेणय ३ 
अम्रिदेवेषुं राजत्य ग्रिमतेष्वाविशन्‌ । 
अम्रिर्नो हव्य वाह॑नो ऽग्निं धीभिः स॑पर्यत ४ 
अम्रिस्तुविश्र॑बस्तमं तुविब्रह्माणमुत्तमम्‌ । 
अतूर्त श्रा्॒यत्प॑तिं पुत्रं द॑दाति दाशुषे ५ 
अग्रिर्ददाति सत्प॑तिं सासाह यो युधा नृभिः । 
अप्रिरत्य॑ रघुष्यदं जेतारमपराजितम्‌ ६ 

यद्‌ वाहिष्ठं तदुग्रये बृहदर्च विभावसो । 
महिषीव त्वद्‌ रयि स्त्वद्‌ वाजा उदीरते ७ 
त॑ द्युमन्तो अर्चयो ग्रावेबोच्यते बृहत्‌ । 

उतो ते तन्यतुर्यथा स्वानो अर्त त्मनां दिवः ८ 
एवाँ अग्निं ब॑स्ूयर्वः सहस्रानं व॑वन्दिम । 

स नो विश्वा अति द्विषः पर्षन्नावेव॑ सुक्रतुः & 


(२६) षड्विंशं सूक्तम्‌ 

(१-६) नवर्चस्यास्य सूक्तस्यात्रेया वसूयव ऋषयः । (१-८) प्रथमाद्यष्टर्चामग्निः, 

(६) नवम्याश्च लिङ्गोक्ता देवताः । गायत्री छन्दः 
अग्रे पावक रोचिषां मन्द्रया देव जिह्वयां । आ देवान्‌ बंक्नि यक्निं च १ 
तं त्वां घृतस्त्रवीमहे चित्रभानो स्वर्दृशम्‌ । देवाँ आ वीतये बह २ 
वीतिहोंत्रं त्वा कवे द्युमन्तं समिधीमहि । अग्नें बृहन्तमध्वरे ३ 
अग्ने विश्वैभिरा ग॑हि देवेभिर्हव्यदातये । होतारं त्वा वुणीमहे ४ 
यज॑मानाय सुन्वत आम्रे सुवीर्यं बह । देवैरा स॑त्सि बर्हिषि ५ 
समिधानः सहस्त्रजि दग्रे धर्माणि पुष्यसि । देवानां दूत उक्थ्य॑ः ६ 
न्यश्ग्निं जातवेदसं होत्रवाहं यरविष्ठयम्‌ । दर्घाता देवमृत्विज॑म्‌ ७ 
प्र यज्ञ एंत्वानुष गद्या देवव्य॑चस्तमः । स्तृणीत बर्हिरासद ८ 
एदं मरुतों अश्चिनां मित्रः सीदन्तु वरुणः । देवासः सर्व॑या विशा & 


(२७) सप्तविंशं सूक्तम्‌ 

(१-६) षड़चस्यास्य सूक्तस्य त्रेवृष्णस्त्र्यरुणः पौरुकुत्स्यस्त्रसदस्युर्भारतोऽश्चमेघश्च 

राजानो भोमौऽत्रिर्वा षिः । (१-५) प्रथमादिपञ्चर्चामम्रिः, (६) षष्ठयाश्चेन्द्राम्ी 
देवते । (१-३) प्रथमतृचस्य त्रिष्टुप्‌ , (४-६) ङ्रितीयतृचस्य चानुष्टुप्‌ छन्दसी 

अनंस्वन्ता सर्त्पतिर्मामहे मे गावा चेतिष्ठो असुरो मघोनः । 

त्रेबृष्णो अग्रे दशर्भिः सहस्रै वैश्वानर त्यरुणश्चिकेत १ 

यो में शता च॑ विंशतिं च गोनां हरी च युक्ता सुधुरा दर्दाति । 

बैश्वांनर सुष्टतो वावृधानो ऽग्रे यच्छ त्र्यरुणाय शर्म॑ २ 

एवा तें ग्रम्रे सुमतिं चंकानो नविष्ठाय नवमं त्रसर्दस्यु 

यो मे गिर॑स्तुविजातस्यं पूर्वी यक्तेनाभि त्र्य॑रुणो गुणातिं ३ 

यो म॒ इतिं प्रकोच त्यश्वमेधाय सूरये । 

ददटूचा सनिं यते ददन्मेधार्मुतायते ४ 

यस्यं मा परुषाः शत मुद्धर्षयन्त्युक्षणः । 

अश्वैमेचस्य दानाः सोमा इव तर्याशिरः ५ 

इन्द्राम्री शतदाव्न्‌य श्वमेधे सुवीर्यम्‌ । 

ज्षत्रं धारयतं बृहद्‌ दिवि सूर्यमिवाजर॑म्‌ ६ 


(२८) अटष्टाविंशं सूक्तम्‌ 
(१-६) षड़चस्यास्य सूक्तस्यात्रेयी विश्ववारा ऋरषिका । अम्रमिर्देवता । (९, ३) 
प्रथमचस्तृतीयायाश्च त्रिष्टप्‌ , (२) द्वितीयाया जगती, (४) चतुर्थ्या अनुष्टुप्‌ , 
(५-६) पञ्चमीषष्ठ्योश्च गायत्री छन्दांसि 
समिद्धो अप्रिर्दिवि शोचिर॑श्रेत्‌ प्रत्यङ्ङ्षसुर्विया वि भांति । 
एति प्राची विश्ववारा नमो भिर्देवाँ ईळांना हवि्षा घृताची १ 
समिध्यमानो अमृत॑स्य राजसि हविष्कृणवन्तं सचसे स्व॒स्तये । 
विश्वं स ध॑त्ते द्रविणं यमिन्व॑ स्यातिथ्यम॑ग्रे नि च॑ घत्त इत्‌ पुरः २ 
अग्ने शर्धं महते सौभ॑गाय त॑ झुम्नान्युत्तमानिं सन्तु । हर 
सं जास्पत्यं सुयममा कृणुष्व शत्रूयतामभि तिष्ठा महांसि ३ 
समिद्धस्य प्रमहसो ऽग्रे वन्दे तव॒ श्रियम्‌ । 
वृषभो द्युम्नवाँ असि सर्मध्वरेष्विध्यसे ४ 
समिद्धो अग्र आहत देवान्‌ य॑क्षि स्वध्वर । त्वं हि ह॑व्यवाळसिं ५ 
आ जुहोता दुबस्यताऽ ग्रिं प्रयत्यध्वरे । वृणीध्वं ह॑व्यवाह॑नम्‌ ६ 

(२६) एकोनत्रिंशं सूक्तम्‌ 
(१-१५) पञ्चदशर्चस्यास्य सूक्तस्य शाक्त्यो गौरिवीतिक्रूषिः । इन्द्रो देवता, 
तत्रापि (६) नवम्या ऋचः प्रथमपादस्योशना वा देवता । त्रिष्टुप्‌ छन्दः 
त्र्यर्यमा मर्नुषो देवताता त्री रोचना दिव्या धारयन्त । 
अर्चन्ति त्वा मरुतः पूतर्दक्ञा स्त्वमेंषामूर्षिरिन्द्रास्ति घीरः १ 
अनु यदीं मरुतों मन्दसान मार्चन्निन्द्र॑ पपिवांसं सुतस्य॑ । 
आदत्त वजमभि यदहिं ह ज्नपो य॒ह्णीर॑सृजत्‌ सर्तवा उं २ 
उत ब्रह्माणो मरुतो मे अस्ये न्द्रः सोम॑स्य सुषुतस्य पेयाः । 
तद्धि हव्यं मनुषे गा अविन्द दहन्नहिँ पपिवाँ इन्द्रो अस्य ३ 
आद्‌ रोद॑सी वितरं वि ष्क॑भायत्‌ संविव्यानश्विद्‌ भियसें मृगं कः । 
जिगर्तिमिन्द्रो अपजर्गुराणः प्रतिं श्वसन्तमव॑ दानवं हन्‌ ४ 
अध क्रत्वा मघवन्‌ तुभ्यं देवा अनु विश्वै अददुः सोम॒पेय॑म्‌ । 
यत्‌ सूर्यस्य हरितः पर्तन्तीः पुरः स॒तीरुप॑रा एत॑शे कः ५ 
नव यद॑स्य नव॒तिं च॑ भोगान्‌ त्साकं वञ्जैण म॒घवां विवृश्चत्‌ । 
अर्चन्तीन्द्रं म॒रुत॑ः स॒घस्थे त्रेष्टभेन वर्चसा बाधत द्याम्‌ ष्‌ 
सखा सख्ये अपचत्‌ तूर्यमम्रि रस्य क्रत्वा महिषा त्री शतानि । 
त्री साकमिन्द्रो मनुषः सरांसि सुतं इंपंबद्‌ वृत्रहत्याय सोम॑म्‌ ७ 
त्री यच्छता म॑हिषाणामघो मा स्त्री सरांसि म॒घवा सोम्यापांः । 
कारं न विश्वे अह्वन्त देवा भरमिन्द्राय यदहिँ ज॒घान॑ ८ 
उशना यत्‌ स॑ंहस्यैर॑रयांतं गृहमिन्द्र जूज॒वानेभिरश्चैः । 
वन्वानो अत्र॑ सरथं ययाथ कुत्सँन देवैरव॑नोर्हं शुष्ण॑म्‌ & 
प्रान्यञ्चक्रम॑बूहः सूर्यस्य कुत्सांयान्यद्‌ वरिंबो यात॑वेऽकः । 
अनासो दर्स्यूरमृणो वधेन नि दुर्योण ग्रावृशड मृध्रवाचः १० 
स्तोमासस्त्वा गौरिंवीतेरवर्घ न्नर॑न्धयो वैदथिनाय पिप्रुम्‌ । 
आ त्वामृजिश्वा सख्यार्य चक्रे पचन्‌ पक्तीरपिंबः सोम॑मस्य ११ 
नव॑ग्वासः सुतसोमास इन्द्रं दश॑ग्वासो अभ्य॑र्चन्त्यकैं: । 
गठ्य॑ चिदूर्वम॑पिधान॑वन्तं तं चिन्नर॑ः शशमाना अर्प ब्रन॒ १२ 
कथो नु ते परि चराणि विद्वान्‌ वीर्या मघव॒न्‌ या चकर्थ । 
या चो नु नव्यां कृणर्बः शविष्ठ प्रेदु ता तें विदथेषु ब्रजाम १३ 

एता विश्वा चकृवाँ इन्द्र भूर्य परीतो जनुषां वीर्येण । 

या चिन्नु व॑ज्जिन्‌ कृणवों दधृष्वान्‌ न तें वर्ता तविष्या अस्ति तस्याः १४ 
इन्द्र ब्रह्म॑ क्रियमाणा जुषस्व॒ या तें शविष्ठ नव्या अर्कर्म । 

वस्त्रेव भद्रा सुकृता वसूय्‌ रथं न घीरः स्वर्पा अतक्षम्‌ १५ 


(३०) त्रिंशं सूक्तम्‌ 


(१-१५) पञ्चदशर्चस्यास्य सूक्तस्यात्रेयो वभुत्रषिः । (१-११) 
प्रथमाद्चेकादशर्चामिन्द्रः, (१२-१५) द्वादश्यादिचतसृणाञ्च झृणञ्चयेन्द्रौ देवते । 
त्रिष्टुप्‌ छन्दः 


क्वश्स्य वीरः को अपश्यदिन्द्र॑ सुखर्रथमीर्यमानं हरिभ्याम्‌ । 
यो राया वजी सुतसोममिच्छन्‌ तदोको गन्तां पुरुहूत ऊती १ 
ग्रवांचचक्षं पदम॑स्य सस्व रुग्रं निंधातुरन्वायमिच्छन्‌ । 
अ्र्पच्छमन्याँ उत ते म॑ आह रिन्द्रं नरो बुबुधाना अशेम २ 

प्र नु बयं सुते या तें कृतानौ न्द्र ब्रवाम यानि नो जुजोषः । 
वेद्दविद्वाञ्छणव॑ज्च विद्वान्‌ वह॑तेऽयं म॒घवा सर्व॑सेनः ३ 
स्थिरं मन॑श्चकृषे जात इन्द्र वेषीदेको युधये भूय॑सश्चित्‌ । 
अश्मानं चिच्छव॑सा दिद्युतो वि विदो गवांमूर्वमुस्त्रियांणाम्‌ ४ 
परो यत्‌ त्वं परम आजनिष्ठाः परावति श्रुत्यं नाम॒ बिश्रत्‌ । 
अर्तश्चिदिन्द्रांदभयन्त देवा विश्वा अपो अजयद्‌ दासपत्री: ५ 
तुभ्येदेते मरुतः सुशेवा अर्चन्त्यक सुन्वन्त्यन्धः । 
अहिंमोहानमप आशर्यानं प्र मायाभिर्मायिन॑ सक्षदिन्द्रः ६ 

वि ष्‌ मृधो जनुषा दानमिन्व न्नहन्‌ गर्वा मघवन्‌ त्संचकानः । 
अत्रा दासस्य नमुचेः शिरो य दर्वर्तयो मर्नवे गातुमिच्छन्‌ ७ 
युजं हि मामकृथा आदिदिन्द्र शिरों दासस्य नमुचेर्मथायन्‌ । 
अश्मानं चित्‌ स्वर्य१ वर्तमानं प्र चक्रियेव रोद॑सी मरुद्भ्यः ८ 
स्त्रियो हि दास आयुधानि चक्रे किं मां करननबला अस्य सेनाः । 
अन्तर्ह्यरूय॑दुभे अस्य धेने अथोप प्रेद्‌ युधये दस्युमिन्द्रः ६ 
समत्र गावोऽभितोंऽनवन्ते हेह॑ वत्सैर्वियुता यदास॑न्‌ । 

सं ता इन्द्रौ असृजदस्य शाकै र्यदीं सोमांसः सुषुता अम॑न्दन्‌ १० 
यदीं सोमा बभ्रुघूता ग्रमन्द नरोरवीद्‌ वृषभः सादनेषु । 

पुरंदरः पपिवाँ इन्द्र अस्य पुनर्ग्ामददादुस्त्रियाणाम्‌ ११ 
भद्रमिदं रुशमा ग्रग्ने अक्रन्‌ गवां चत्वारि ददतः सहतस्त्रा । 
ऋणंचयस्य प्रय॑ता मघानि प्रत्य॑ग्रभीष्म नूर्तमस्य नृणाम्‌ १२ 
सुपेशसं माव॑ सृजन्त्यस्तं गवां सहस्रै रुशमासो अ्रग्ने । 

तीव्रा इन्द्र॑मममन्दुः सुतासो ऽक्तोर्व्यृष्टौ परितक्म्यायाः १३ 
च्छत्‌ सा रात्री परितक्म्या याँ औणंचये राज॑नि रुशर्मानाम्‌ । 
अत्यो न वाजी रघुरज्यमांनो बभ्रश्चत्वार्यसनत्‌ सहस्त्रा १४ 
चचर्तुःसहस््रं गठ्यस्य पश्चः प्रत्य॑ग्रभीष्म रुशमेष्वग्रे । 

घर्मश्चित्‌ तसः प्रवृजे य आसी दयस्मयस्तम्वार्दाम विप्राः १% 


(३१) एकत्रिंशं सूक्तम्‌ 
(१-१३) त्रयोदशर्च॑स्यास्य सूक्तस्यात्रेय अवस्युक्रूषिः । (१-७, ८, १०-१३) 
प्रथमादिसपर्चामष्टम्याः प्रथमङ्वितीयपादयोर्दशम्यादिचतसृणाञ्चेन्द्रः (८) 
अष्टम्यास्तृतीयपादस्येन्द्रः कुत्सो वा, चतुर्थपादस्येन्द्र उशना वा, (६) 
नवम्याश्चेन्द्राकृत्सौ देवताः । त्रिष्टुप्‌ छन्दः 
इन्द्रो रथाय प्रवतं कृणोति यमध्यस्थान्मघवा वाज॒यन्त॑म्‌ । 
यूथेव॑ पश्वो व्युनोति गोपा ग्ररिष्टो याति प्रथमः सिर्षासन्‌ १ 
आ प्र द्र॑व हरिवो मा वि वॅनः पिर्शङ्गराते अभि न॑ः सचस्व । 
नहि त्वदिन्द्र वस्यों अन्यदस्त्य॑ मेनाँश्चिजनिंवतश्चकर्थ २ 
उद्यत्‌ सहः सह॑स॒ आजनिष्ट देर्दिष्ट इन्द्र॑ इन्द्रियाणि विश्वा । 
प्राचोदयत्‌ सुदुघां वब्रे अन्तर्वि ज्योतिषा संववृत्वत्‌ तमोऽवः ३ 
अन॑वस्ते रथमश्वाय तक्षन्‌ त्वष्टा वञ्रं पुरुहत द्युमन्तम्‌ । 
ब्रह्माण इन्द्र॑ म॒हय॑न्तो अकै रव॑र्घयन्नहैये हन्तवा उ ४ 
वृष्णे यत्‌ ते वुर्षणो अर्कमर्चा निन्द्र ग्रावाणो अर्दितिः सजोर्षाः । 
अनश्वासो ये पवरयोऽरथा इन्द्रेषिता अभ्यवर्तन्त दस्यून्‌ ५ 
प्रते पूर्वाणि कर॑णानि वोचं प्र नूर्तना मघवन्‌ या चकर्थ । 
शक्तीवो यद्‌ विभरा रोद॑सी उभे जर्यन्नपो मनवे दार्नुचित्राः ६ 
तदिन्नु ते कर॑णं दस्म विप्रा ऽहिं यद्‌ घ्नन्नोजो अ्रत्रार्मिमीथाः । 
शुष्ण॑स्य चित्‌ परि माया ग्ंगृभ्णाः प्रपित्वं यन्नप दर्स्य्‌रसेघः ७ 

त्वमपो यदवे तुर्वशाया5र॑मयः सुदुघाः पार ईन्द्र । 
उग्रम॑यातमव॑हो ह कुत्सं सं ह यद्‌ वांमुशनार॑न्त देवाः ८ 
इन्द्राकृत्सा वह॑माना रथेना 55 वामत्या अपि कर्णे बहन्तु । 
निः षीम॒द्यो धर्मथो निः षधस्थांन्‌ म॒घोनों हदो व॑रथस्तर्मांसि € 
वात॑स्य युक्तान्‌ त्सुयुज॑श्चिदश्वान्‌ कविश्विदेषो अंजगन्नवस्युः । 
विश्वे ते अत्र॑ मरुतः सखाय इन्द्र ब्रह्माणि तविंषीमवर्धन्‌ १० 
सूर्रश्चिद्‌ रथं पररिंतक्म्यायां पूर्व॑ करदुर्परं जूजुवांस॑म्‌ । 
भर॑च्चक्रमेत॑शः सं रिणाति पुरो दध॑त्‌ सनिष्यति क्रतुं नः ११ 
आयं ज॑ना ग्रभिचक्षे जगामे द्रः सखायं सुतसोममिच्छन्‌ । 
वदुन्‌ ग्रावाव वेदिँ इंभ्रयाते यस्य॑ जीरम॑ध्वर्यव॒श्चर॑न्ति १२ 
ये चाकर्नन्त चाकनन्त नू ते मर्ता अमृत मो ते अंह आर॑न्‌ । 
वावन्धि यज्यरुत तेर्षु धेह्योजो जनेषु येषं ते स्याम॑ १३ 


(३२) द्वात्रिंशं सूक्तम्‌ 

(१-१२) द्वादशर्चस्यास्य सूक्तस्यात्रेयो गातुर्मृषिः । इन्द्रो देवता । त्रिष्टुप्‌ छन्दः 
अ्रदर्दरुत्समसंजो वि खानि त्व्मर्णवान्‌ ब॑द्गचानों अरम्णाः । 
महान्तमिन्द्र पर्व॑तं वि यद्‌ वः सृजो वि धारा अर्व दान॒वं ह॑न्‌ १ 
त्वमुत्साँ ऋतुभिर्बद्वधानां अ्रर॑ह ऊधः पर्व॑तस्य बञ्जिन्‌ । 
ग्रहि चिदुग्र प्रयुतं शयानं जघन्वाँ ईन्द्र तविषीमघत्थाः २ 
त्यस्य॑ चिन्महतो निर्मृगस्य वर्धर्जघान तर्विषीभिरिन्द्रः । 
य एक इद॑प्रतिर्मन्य॑मान आद॑स्मादुन्यो अजनिष्ट तव्यान्‌ ३ 
त्यं चिदेषां स्व॒धया मदन्तं इंमहो नर्पातं सुवृर्ध तमोगाम्‌ । 
वृष॑प्रभर्मा दानवस्य भामं वञ्जेण वजी नि ज॑घान शुष्ण॑म्‌ ४ 
त्यं चिदस्य क्रत॑भिर्निर्षत्तम मर्मणो विददिर्दस्य मर्म । 
यदीं सुचत्र प्रभुता मर्दस्य युय॒त्सन्तं तम॑सि हर्म्ये धाः ५ 
त्यं चिदित्था क॑त्पयं शर्यानमसूर्ये तर्मसि वावृधानम्‌ । 
तं चिन्मन्दानो वृंषभः सुतस्यो च्चैरिन्द्रौ अपगूर्या जघान ६ 
उद्‌ यदिन्द्र महते दानवाय वधर्यमिष्ट सहो अ्रप्रतीतम्‌ । 
यदीं वजस्य प्रभृतौ ददाभ विश्व॑स्य जन्तोर॑धमं च॑कार ७ 
त्यं चिदर्ण मधुपं शर्यान मसिन्वं वब्रं मद्याददुग्रः । 

अपार्दमत्रं महता व॒धेन नि दुर्योण अआंवृणङ्‌ मृध्रवांचम्‌ ८ 
को अस्य शुष्मं तविषीं जरात एको धर्ना भरते अप्रतीतः । 
इमे चिदस्य जर्यसो नु देवी इन्द्रस्यौज॑सो भियसा जिहाते ६ 
न्य॑स्मै देवी स्वर्धितिर्जिहीत इन्द्राय गातुरुशतीव॑ येमे । 
सं यदोजों युवते विश्व॑माभि रन स्वधाव्ने क्ितयों नमन्त १० 
एकं नु त्वा सत्प॑तिं पाञ्च॑जन्यं जातं शृणोमि य॒शसं जनेषु । 
तं में जगृभ्र आशसो नविष्ठं दोषा वस्तोर्हच॑मानास इन्द्रम्‌ ११ 
एवा हि त्वार्मृतथा यातर्यन्तं म॒घा विप्रेभ्यो दर्दतं श्रुणोमि । 
किं तै ब्रह्माणो गृहते सखांयो ये त्वाया निदधुः काम॑मिन्द्र १२ 
द्वितीयोऽध्यायः । 
। व० १।२५ 
तृतीयोऽनुवाकः 
। सू० ३३ ४४ 


(३३) त्रयस््त्रंशां सूक्तम्‌ 
(१-१०) दशर्चस्यास्य सूक्तस्य प्राजापत्यः संवरण ऋषिः । इन्द्रो देवता । 
त्रिष्टुप्‌ छन्दः 
महिं महे तवसे दीध्ये ना निन्द्रायेत्था त॒वसे अत॑व्यान्‌ । 
यो अस्मै सुमतिं वाज॑सातौ स्तुतो जने समर्यश्चिकेत १ 
स त्वं न॑ इन्द्र धियसानो अर्के ्हरीणां वृषन्‌ योक्त्र॑मश्रेः । 
या इत्था मंघवन्ननु जोषं वक्षो अभि प्रार्यः संक्षि जनान्‌ २ 
न ते त॑ इन्द्राभ्यशस्मटृष्वा ऽयुक्तासो अ्रब्रह्मता यदस॑न्‌ । 
तिष्ठा रथमधि तं व॑जहस्ता ऽऽरश्मिं दैव यमसे स्वश्वः ३ 
पुरू यत्‌ त॑ इन्द्र सन्त्युक्था गर्वे चकर्थोर्वरासु युर्ध्यन्‌ । 
ततच्षे सूर्याय चिदोर्कसि स्वे वृर्षा समत्सु दासस्य नाम॑ चित्‌ ४ 
बयं ते त॑ इन्द्र ये च नरः शर्धो जज्ञाना याताश्च रर्थाः । 
आस्माञ्ज॑गम्यादहिशुष्म सत्वा भगो न हव्य॑ः प्रभृथेषु चारुः ५ 
पपृक्षेणर्यमिन्द्र त्वे ह्योजो नृम्णानि च नृतर्मानो अम॑र्तः । 
स न एनीं वसवानो रयिं दाः प्रार्यः स्तुषे तुविम॒घस्य दान॑म्‌ ६ 
एवा न॑ इन्द्रोतिभिरव पाहि गृणतः शर कारून्‌ । 

उत त्वचं दद॑तो वाज॑सातौ पिप्रीहि मध्वः सुर्षुतस्य चारोः ७ 
उत त्ये मां पोरुकुत्स्यस्य॑ सूरे स्त्रसद॑स्योर्हिरणिनो ररांणाः । 
वह॑न्तु मा दश श्येतांसो अस्य गैरिच्षितस्य क्रतुभिर्नु संश्चे ८ 
उत त्ये मां मारुताश्वस्य शोणाः क्रत्वांमघासो विदथस्य रातौ । 
सहस्रां मे च्यर्वतानो दर्दान आनूकमर्यो वर्षषे नार्च॑त्‌ ६ 

उत त्ये मां घ्वन्य॑स्य जुष्टां लक्त्मगर्यस्य सुरुचो यतानाः । 

म॒ह्णा रायः संवर॑णस्य ऋषे जं न गावः प्रय॑ता अपिं ग्मन्‌ १० 


(३४) चत॒स्त्रंशं सूक्तम्‌ 
(१-६) नवर्चस्यास्य सूक्तस्य प्राजापत्यः संवरण ऋषिः । इन्द्रो देवता । (१-८) 

प्रथमाद्यष्टर्चा जगती (६) नवम्याश्च त्रिष्टुप्‌ छन्दसी 
अर्जांतशत्रुमजरा स्वर्व त्यर्नु स्व॒धार्मिता दस्ममीयते । 
सुनोत॑न॒ पच॑त॒ ब्रह्म॑वाहसे पुरुष्टतार्य प्रतरं दधातन १ 
आ यः सोमेन जठरमपिंप्रता5म॑न्दत म॒घवा मध्वो अन्ध॑सः । 
यदीं मृगाय हन्त॑वे महाव॑धः सहस्त्रभृष्टिमुशर्ना वघं यम॑त्‌ २ 
यो अ्र॑स्मै घ्रंस उत वा य ऊर्धनि सोम॑ सुनोति भव॑ति द्युमाँ अहं । 
अपांप शक्रस्त॑तनष्टिंमूहति तनूशभ्रं मघवा यः क॑वासखः ३ 
यस्यार्व॑घीत्‌ पितरं यस्यं मातरं यस्य॑ शक्रो भ्रार्तरं नातं ईषते । 
वेतीडंस्य प्रयता यतंकरो न किल्बिंषादीषते वस्व॑ आकरः ४ 
न पञ्चभिर्दशभिर्वष्ट्यारभं नासुन्वता सचते पुर्ष्यता चन । 
जिनाति बेरद॑मुया हन्तिं वा धुनि रा देवयुं भ॑जति गोम॑ति व्रजे ५ 
वित्वक्न॑णः समृतौ चक्रमासजो ऽसुंन्वतो विषुणः सुन्व॒तो वृधः । 
इन्द्रो विश्व॑स्य दमिता विभीषणो यथाव॒शं न॑यति दासमार्यः ६ 
समीं पशेर॑जति भोजन मुषे वि दाशुषे भजति सूनरं वर्स । 
दुर्गे चन ध्रियते विश्व आ पुरु जनो यो अ्र॑स्य तविषीमचुंक्रघत्‌ ७ 
सं यजनौ सुधनों विश्व्शर्घसाव वेदिन्द्रौ मघवा गोष॑ शश्रिषु । 
युजं ह्यश्न्यमकुत प्रवेप न्युदीं गर्व्यं सृजते सत्वैभिर्धुनिंः ८ 
सहस्रसामाम्रिंवेशिं गृणीषे शत्रिमग्र उपमां केतुमर्यः । 
तस्मा आर्पः संयतः पीपयन्त तस्मिन्‌ ज्ञत्रमम॑वत्‌ त्वेषमस्तु € 

(३५) पञ्चत्रिंशं सूक्तम्‌ 

(१-८) अ्रष्टर्चस्यास्य सूक्तस्याङ्गिरसः प्रभूवसुर्गृषिः । इन्द्रो देवता । (१-७) 

प्रथमादिसप्तर्चामनुष्टप्‌ , (८) ग्रष्टम्याश्च पङ्किश्छन्दसी 

यस्ते साधिष्ठोऽब॑स॒ इन्द्र क्रतुष्टमा भ॑र । 

अस्मभ्यं चर्षणीसहं सस्निं वाजेषु दुष्टरम्‌ १ 

यदिन्द्र ते चत॑स्रो यच्छुंर सन्ति तिस्त्रः । 

यद्‌ वा प्च क्ञितीना मवस्तत्‌ सु न ग्रा भर २ 

आ तेऽवो वरेंणयं वूर्षन्तमस्य हूमहे । 

वृष॑जूतिर्हि जज्ञिष ग्राभभिरिन्द्र तुर्वर्णिः ३ 

वृषा ह्यसि राधसे जज्ञिषे वृष्णिं ते शव॑ः । 

स्वक्षंत्रं ते धृषन्मनः सत्राहमिन्द्र पौंस्य॑म्‌ ४ 

त्वं तर्मिन्द्र मर्त्य ममित्रयन्त॑मद्रिवः । 

सर्वरथा श॑तक्रतो नि याहि शवसस्पते ५ 

त्वामिद्‌ व॑त्रहन्तम्‌ जनासो वृक्तन॑र्हिषः । 

उग्रं पूर्वीष॑ पूर्व्य हव॑न्ते वार्ज॑सातये ६ 

अस्माकमिन्द्र दुष्टर॑ पुरोयावानमाजिषु । 

सयावांनं धनेधने वाजयन्त॑मवा रथ॑म्‌ ७ 

अस्मार्कमिन्द्रेर्हि नो रथ्थमवा पुर॑ध्या । 

वयं शविष्ठ वार्यं दिवि श्रवो दधीमहि दिवि स्तोम॑ मनामहे ८ 


(३६) षरित्रंशं सूक्तम्‌ 
(१-६) षड़चस्यास्य सूक्तस्याङ्गिरसः प्रभूवसुरृषिः । इन्द्रो देवता । (१-२, ४- 
६) प्रथमाङ्ितीययोर्चोश्चतुर्थ्यादितृचस्य च त्रिष्टुप्‌ , 
(३) तृतीयायाश्च जगती छन्दसी 
स आ गंम॒दिन्द्रो यो वर्सनां चिकेत॒द्‌ दातुं दार्मनो रयीणाम्‌ । 
धन्वचरो न ब॑ंस॑गस्तृषाण श्ंकमानः पिंतु दुग्धमंशुम्‌ १ 
आ ते हनू हरिवः शूर शिप्रे रहत्‌ सोमो न पर्वतस्य पृष्ठे । 
अनुं त्वा राजन्नर्व॑तो न हिन्वन्‌ गीर्भिर्मदेम पुरुहूत विश्वै २ 
चक्रं न वृत्तं पुरुहत वेपते मनों भिया मे अमतेरिद॑द्रिवः । 
रथादि त्वा जरिता स॑दावृध कुविन्नु स्तोषन्मघवन्‌ पुरूवर्सुः ३ 
एष ग्राबैव जरिता त॑ इन्द्रे यर्ति वाच॑ बृहदांशुषाणः । 

प्र स॒व्येन॑ मघव॒न्‌ यंसि रायः प्र दंक्षिणिद्धरिवो मा वि बनः ४ 
वृषा त्वा वुर्षणं वर्धतु द्यौ र्वुषा वृर्ष॑भ्यां वहसे हरिभ्याम्‌ । 

स नो वृषा वृष॑रथः सुशिप्र वृष॑क्रतो वृषा वजिन्‌ भरें धाः ५ 
यो रोहितो वाजिनो वाजिनीवान्‌ त्रिभिः शतैः सच॑मानावर्दिष्ट । 
यूने सर्मस्मै क्षितर्यो नमन्तां श्रुतरथाय मरुतो दुवोया ६ 


(३७) सप्तत्रिंशं सूक्तम्‌ 

(१-५) पञ्चर्चस्यास्य सूक्तस्य भौमोऽत्रिरृषिः । इन्द्रो देवता । त्रिष्टुप्‌ छन्दः 
सं भानुना यतते सूर्यस्या5ऽजुह्णांनो घृतपृष्ठः स्वञ्चाः । 
तस्मा अमृध्रा उषसो व्युच्छान्‌ य इन्द्राय सुनवामेत्याह १ 
समिंद्धाम्रिर्वनवत्‌ स्तीर्णब॑हिं र्युक्तग्रांवा सुतसोमो जराते । 
ग्राबांणो यस्येषिरं वदन्त्य य॑दध्वर्युर्हविषाव सिन्धुम्‌ २ 
बध्ूरियं पर्तिमिच्छन्त्येति य ई बहाते मरहिंषीमिषिराम्‌ । 
आस्य॑ श्रवस्याद्‌ रथ आ च॑ घोषात्‌ पुरू सहस्त्रा परि वर्तयाते ३ 
न स राजां व्यथते यस्मिनिन्द्र॑ स्तीव्र सोमं इंपन॑ति गोस॑खायम्‌ । 
ग्रा सत्वनेरजति हन्ति वृत्रं क्षेति क्षितीः सुभगो नाम पुष्यन्‌ ४ 
पुष्यात्‌ क्षेम अभि योगें भवात्युभे वृतौ संयती सं ज॑याति । 
प्रियः सूर्य प्रियो अम्रा भ॑वाति य इन्द्राय सुतसोमो ददाशत्‌ % 


(३८) अ्रष्टात्रिंशं सूक्तम्‌ 

(१-५) पञ्चर्चस्यास्य सूक्तस्य भौमोऽत्रिरृषिः । इन्द्रो देवता । अनुष्टप्‌ छन्दः 
उरोष्ट इन्द्र राधसो विभ्वी रातिः श॑तक्रतो । 
अधां नो विश्वचर्षणे द्युम्ना सुक्षत्र मंहय १ 
यदीमिन्द्र श्रवाय्य मिर्षं शविष्ठ दधिषे । 
पप्रथे दीर्घश्रुत्तमं हिर॑ण्यवर्णं दुष्टरम्‌ २ 
शुष्मासो ये तें अद्रिवो मेहरा केतसापः । 
उभा देवावभिष्टये दिवश्च ग्मश्च॑ राजथः ३ 
उतो नों अस्य कस्य चिद्‌ दक्षस्य तव॑ वृत्रहन्‌ । 
अस्मभ्यं नृम्णमा भरा ऽस्मभ्यं नृमणस्यसे ४ 
नू त॑ आभिरभिष्टिभि स्तव शर्म॑ञ्छतक्रतो । 

इन्द्र स्याम॑ सुगोपाः शूर स्याम॑ सुगोपाः ५ 


(३६) एकोनचत्वारिंशं सूक्तम्‌ 
(१-५) पञ्चर्चस्यास्य सूक्तस्य भौमोऽत्रिरृषिः । इन्द्रो देवता । (१-४) 
प्रथमादिचतुर्मृचामनुष्टप्‌ , (५) पञ्चम्याश्च पङ्किश्छन्दसी 
यर्दिन्द्र चित्र मेहना ऽस्ति त्वादातमद्रिवः । 
राधस्तन्नो विदद्ठस उभयाहस्त्या भर १ 
यन्मन्यसे वरेण्य मिन्द्र द्युक्षं तदा भ॑र । 
विद्याम तस्य॑ ते वय मरकूपारस्य दावने २ 
यत्‌ ते दित्सु प्रराध्यं मनो अस्तिं श्रुतं बृहत्‌ । 
तेन॑ दूळ्हा चिंदद्रिव आ वाजँ दर्षि सातये ३ 
मंहिष्ठं वो मघोनां राजानं चर्षणीनाम्‌ । 
इन्द्रमुप प्रश॑स्तये पूर्वीभिर्जुजुषे गिर्रः ४ 
अस्मा इत्‌ काठ्यं वच॑ उक्थमिन्द्राय शंस्य॑म्‌ । 
तस्मां उ ब्रह्मवाहसे गिरों वर्घन्त्यत्र॑यो गिर॑ः शुम्भन्त्यरत्र॑यः % 


(४०) चत्वारिंशं सूक्तम्‌ 
(१-६) नवर्चस्यास्य सूक्तस्य भौमोऽत्रिर्मृषिः । (१-४) प्रथमादिचतुर््ृचामिन्द्रः 
(५) पञ्चम्याः सूर्यः (६-६) षष्ठयादिचतसृणाञ्चात्रिर्देबताः । (१-३) 
प्रथमादितृचस्योष्णिक्‌, (४, ६-८) चतुर्थ्याः षष्ठ्यादितृचस्य च त्रिष्टुप्‌ , (५, ६) 
पञ्चमीनवम्योश्चानुष्टुप्‌ छन्दांसि 

ग्रा याह्यद्रिभिः सुतं सोम॑ सोमपते पिब । वुर्षन्निन्द्र वर्षभिर्वृत्रहन्तम १ 
वृषा ग्रावा वृषा मदो वृषा सोमों अयं सुतः । वृष॑न्रिन्द्र वुर्षभिर्वृत्रहन्तम २ 
वुषां त्वा वृष॑णं हवे वज़िब्ञित्रार्भिरूतिर्भिः । वुर्षन्नन्द्र वुष॑भिर्वृत्रहन्तम ३ 
ऋजीषी बजी वूंषभस्तुराषाट्छु ष्मी राजां वुत्रहा सोंमपार्वां । 
युक्त्वा हरिंभ्यामुप॑ यासदर्वाङ्‌ मार्ध्य॑न्दिने सव॑ने मत्सदिन्द्रः ४ 
यत्‌ त्वां सूर्य स्वर्भानु स्तमसावि॑घ्यदासुरः । 
अक्षेत्रविद्‌ यर्था मुग्धो भुव॑नान्यदीधयुः % 
स्वैर्भानोरध यदिन्द्र माया अवो दिवो वर्तमाना अवाहन्‌ । 
गूळहं सूर्य तमसापंब्रतेन तुरीयेण ब्रह्मणाविन्ददत्रिंः ६ 

मा मामिमं तव॒ सन्त॑मत्र इरस्या द्रुग्धो भियसा नि गारीत्‌ । 

त्वं इंमत्रो असि सत्यरांधा स्तौ मेहाव॑तं वरुणश्च राजां ७ 
ग्राव्णों ब्रह्मा युयुजानः सपर्यन्‌ कीरिणां देवान्‌ नर्मसोपशिर्क्षन्‌ । 
त्रिः सूर्यस्य दिवि चक्षुराधात्‌ स्वर्भानोरप माया अघुक्षत्‌ ८ 
यं बै सूर्य स्व॑र्भानु स्तमसारविध्यदासुरः । 

अरत्र॑यस्तमन्व॑विन्दन्‌ नह्यशन्ये अश॑क्नुवन्‌ € 


(४१) एकचत्वारिंशं सूक्तम्‌ 
(१-२०) विंशत्यृचस्यास्य सूक्तस्य भौमोऽत्रिरृषिः । विश्वे देवा देवताः । (१- 
१५, १८-१६) प्रथमादिपञ्चदशर्चामष्टादश्येकोनविंश्योश्च त्रिष्टुप्‌ , (१६-१७) 
षोडशीसमप्तदश्योरतिजगती, (२०) बिंश्याश्चेकपदा विराट्‌ छन्दांसि 
को नु वाँ इंमत्रावरुणावृतायन्‌ दिवो वां महः पार्थिवस्य वा दे । 
ऋतस्य वा सद॑सि त्रासीथां नो यज्ञाय॒ते वा पशषो न वाजान्‌ १ 
ते नों मित्रो वरुणो अर्यमायु रिन्द्र॑ ऋभुक्ञा मरुतों जुषन्त । 
नमोंभिर्वा ये दर्धते सुवृक्तिं स्तोम॑ रुद्रायं मीळहषें सजोषांः २ 
आ वां येष्ठांश्विना हुवध्यै वात॑स्य पत्मन्‌ रथ्य॑स्य पुष्टौ । 
उत वां दिवो असुराय मन्म प्रान्धांसीव यज्य॑वे भरध्वम्‌ ३ 
प्र सक्षणो दिव्यः कण्व॑होता त्रितो दिः स॒जोषा वातो अग्निः । 
पुषा भर्गः प्रभृथे विश्वभोजा आजिं न ज॑ग्मुराश्वश्वतमाः ४ 
प्र वों रयिं युक्ताश्व॑ भरध्वं राय एषेऽव॑से दधीत धीः । 
सुशेव एवैरौशिजस्य होता ये ब॒ एवां मरुतस्तुराणांम्‌ « 
प्र वों वायुं र॑थयुज॑ कृणुध्वं प्र देवं विप्रं पनितार॑म॒कैः । 
इषुध्यव॑ ऋतसापः पुर॑धी र्वस्वीर्नो अत्र पल्लीरा धिये धः ६ 
उप॑ ब॒ एषे वन्ध्येंभिः शूषैः प्र यह्णी दिवश्चितय॑द्द्ररकैः । 
उषासानक्ता विदुषीव विश्वमा हां वहतो मर्त्याय यज्ञम्‌ ७ 
अभि वो अर्चे पोष्यावंतो नृन्‌ वास्तोष्पतिं त्वष्टारं रराणः । 
धन्या स॒जोषां धिषणा नमोभि र्वनस्पतींरीषंधी राय एषे ८ 
तुजे नस्तने पर्व॑ताः सन्तु स्वैतंवो ये बसवो न वीराः । 
पनित आप्तचो यजतः सदा नो वर्धान्रः शंसं नयो अभिष्टौ € 
वृष्णो अस्तोषि भूम्यस्य गर्भ त्रितो नपातमपां सुवृक्ति । 

गृणीते अग्निरेतरी न शूषैः शोचिष्केशो नि रिंणाति वर्ना १० 
कथा महे रुद्रियांय ब्रवाम कद्‌ राये चिंकितषे भगांय । 

आप ओष॑धीरुत नोऽवन्तु द्योर्वना गिरयों वृक्षकेंशाः ११ 

श्र॒णोर्त न ऊर्जा पतिर्गिरः स नभस्तरीयाँ इषिरः परिज्मा । 
श्रुगवन्त्वापः पुरो न शश्राः परि स्त्रचो बबुहाणस्याद्रः १२ 

विदा चिन्न मंहान्तो ये ब एवा ब्रवाम दस्मा वार्य दधाना 
वर्यश्चन सुभ्व१ आव॑ यन्ति ज्ञभा मर्तमनुयतं वधस्नैः १३ 

आ देठ्यांनि पार्थिवानि जन्मा ऽपश्चाच्छा सर्मखाय वोचम्‌ । 
वर्घन्तां द्यावो गिर्रश्न्द्राग्रां उदा वर्धन्तामभिर्षाता अर्णाः १४ 
पदेपदे मे जरिमा नि धायि वरूत्री वा शक्रा या पायुर्भिश्च । 
सिर्षक्त माता म॒ही रसा नः स्मत्‌ सूरिभिर्मृजुहस्त ऋजुवर्निः १५ 
कथा दाशेम नम॑सा सदान नेव॒या मरुतो अच्छोक्तौ प्रश्र॑वसो मरुतो 
अच्छोक्तौ । 

मा नोषहिंर्बुध्यो रिषे घा दस्माकं भूदुपमातिवनिः १६ 

इतिं चिन्नु प्रजायै पशमत्यै देवासो वनते मर्त्यो व॒ आ देवासो वनते मर्त्यो 
वः । 

अत्रा शिवां तन्वो धासिम॒स्या जरां चिन्मे निर्मृतिर्जग्रसीत १७ 
तां वो देवाः समतिमूर्जरय॑न्ती मिर्षमश्याम वसवः शसा गो 

सा न॑ः सुदार्नुर्मुळर्यन्ती देवी प्रति द्रवन्ती सुवितार्य गम्याः १८ 
अभि न॒ इळां यूथर्स्य माता स्मन्नदीर्भिरूर्वशी वा गृणातु । 

उर्वशी वा बृहद्दिवा गुणाना 5 भ्य॑णर्वाना प्रभृथस्यायोः १९ 
सिर्षक्त न ऊर्जव्यस्य पुष्टेः २० 


(४२) द्विचत्वारिंशं सूक्तम्‌ 
(१-१८) अ्रष्टादशर्चस्यास्य सूक्तस्य भौमोऽत्रिर्मृषिः । (१-१०, १२-१८) 
प्रथमादिदशर्चां द्वादश्यादिसप्तानाञ्च विश्वै देवाः, (११) एकादश्याश्च रुद्रो देवताः । 
(१-१६, १८) प्रथमादिषोडशर्चामष्टादश्याश्च त्रिष्टुप्‌ , 
(१७) सप्तदश्याश्चेकपदा विराट्‌ छन्दसी 
प्र शंत॑मा वरुणं दीर्धिती गी मित्रं भगमर्दितिं नूनर्मश्याः । 
पर्षद्योनि पञ्चहोता श्रुणोत्वा तर्तपन 0__ था अस॑रो हाय 
पृषद्योनिः पञ्चहोता श्र॒णेत्व तूर्तपन्था ग्रसुरो मयोभुः १ 

प्रति मे स्तोममदितिर्जगृभ्यात्‌ सूनं न माता हृद्यं सुशेवम्‌ । 
ब्रह्म॑ प्रियं देवहितं यदस्त्य हं इंमत्रे वरणे यन्म॑योभु २ 
उदीरय कवितमं कबीना मुनत्तैनम॒भि मध्वा घृतेन॑ । 

स नो वसूनि प्रय॑ता हितानि चन्द्राणि देवः स॑विता सुवाति ३ 
समिन्द्र णो मर्नसा नेषि गोभिः सं सूरिभिर्हरिवः सं स्वस्ति । 
सं ब्रह्म॑णा देवहितं यदस्ति सं देवानां सुम॒त्या यज्ञियानाम्‌ ४ 
देवो भर्गः सविता रायो अंश इन्द्रो वृत्रस्य संजितो धर्नानाम्‌ । 
ऋृभुक्ता वाजं उत वा प्रैधि रब॑न्तु नो अमृर्तासस्तुरासः ५ 
मरुत्व॑तो अप्रतीतस्य जिष्णो रज़ूर्यतः प्र ब्रवामा कृतानि । 

न ते पूर्वे मघवन्‌ नाप॑रासो न वीर्य नूत॑नः कश्चनाप॑ ६ 

उप॑ स्तुहि प्रथमं र॑बधेयं बृहस्पतिं सनितारं धर्नानाम्‌ । 

यः शंसते स्तुवते शंभ॑विष्ठः पुरूवर्सुरागमजोरहवानम्‌ ७ 
तवोतिभिः सर्चमाना अरिष्टा बृह॑स्पते मघवानः सुवीराः । 

ये अश्वदा उत वा सन्तिं गोदा ये व॑स्त्रदाः सुभगास्तेषु रायः ८ 
विसर्माणं कृणुहि वित्तमेंषां ये भुञ्जते अ्रपृणन्तो न उक्थैः । 
अ्रपंब्रतान्‌ प्रसवे वावृधानान्‌ ब्रह्मद्विषः सूर्याद्‌ यावयस्व ६ 

य ओहते रक्तसों देववीता वचक्रेभिस्तं म॑रुतो नि यात । 

यो वः शमीं शशमानस्य निन्दात्‌ त॒च्छयान्‌ कार्मान्‌ करते सिष्विदानः १० 
तम ष्टहि यः स्विषः स॒धन्वा यो विश्वस्य क्षयति भेष॒जस्य॑ । 
यर्वा महे सौमनसार्य रुद्रं नमोभिर्देवमसुरं दुवस्य ११ 
दर्मूनसो अपसो ये सुहस्ता वृष्णः पत्नीर्नद्यों विभ्वतष्टाः । 
सर॑स्वती बहद्दिवोत राका द॑शस्यन्तीर्वरिवस्यन्तु शभ्राः १२ 
प्र स॒ महे संशरणाय मेधां गिर भरे नव्यसीं जाय॑मानाम्‌ । 

य आहना दुहितुर्वक्षणासु रूपा मिनानो अकुंणोदिदं नः १३ 

प्र संष्टतिः स्तनर्यन्तं रुवन्तं मिळस्पतिं जरितर्ननर्मश्याः । 

यो ग्रब्दिमो उदनिमां इयर्ति प्र विद्य॒ता रोद॑सी उक्षमाणः १४ 
एषः स्तोमो मारुतं शर्धो अच्छा रुद्रस्य सनेर्थवन्यॅरुदश्या 
कामों राये ह॑वते मा स्व॒स्त्युप॑ स्तृहि पर्षदश्वा अयास॑: १४ 
प्रेषः स्तोमः पृथिवीमन्तरिक्षं बनस्पतीरीर्षधी राये अश्याः । 
देवोदेंवः सुहवो भूत॒ मह्यं मा नों माता पृथिवी दुर्मतौ घांत्‌ १६ 

उरौ देवा अनिबाधे स्यांम १७ 
सम॒श्विनोरव॑सा नूतनेन मयोभुवा सुप्रणीती गमेम । 
आ नों र॒यिं ब॑हतमोत वीराना विश्वान्यमृता सौभ॑गानि १८ 


(४३) त्रिचत्वारिंशं सूक्तम्‌ 
(१-१७) सप्तदशर्चस्यास्य सूक्तस्य भौमोऽत्रिरृषिः । विश्वे देवा देवताः । (१- 
१५, १७) प्रथमादिपञ्चदशर्चां सप्तदश्याश्च त्रिष्टुप्‌ , 
(१६) षोडश्याश्रैकपदा विराट्‌ छन्दसी 
आ धेनवः परयसा तूरर्यर्था अर्मर्धन्तीरुर्ष नो यन्तु मध्वा । 
महो राये बहती: सप्त विप्रं मयोभुवो जरिता जौहवीति १ 
ग्रा सुष्टती नम॑सा वर्तयध्यै द्यावा वाजाय पृथिवी अमृश्रे । 
पिता माता म्धुवचाः सुहस्ता भरेभरे नो य॒शर्सावविष्टाम्‌ २ 
अर्ध्वर्यवश्चकृवांसो मर्थनि प्र वाये भरत चारु शक्रम्‌ । 
होतेव नः प्रथमः पाह्यस्य देव मध्वो ररिमा ते मदाय ३ 
दश क्षिर्पो युञ्जते बाहू अद्रिं सोर्मस्य या श॑मितारा सुहस्ता । 
मध्वो रसँ सुगर्भस्तिर्गिरिष्ठां चर्निश्चदद्‌ दुदुहे शक्रमंशः ४ 
असावि ते जुजुषाणाय सोमः क्रत्वे दक्षाय बृहते मदाय । 
हरी रथे सुधरा योगें अर्वा गिन्द्र प्रिया कृणुहि हृयर्मानः ५ 
आ नों महीमरम॑तिं स॒जोषा ग्रां देवीं नम॑सा रातह॑ठ्याम्‌ । 
मधोर्मदाय बृहतीमृंतज्ञा माम्रें बह पथिभिर्देवयानैः ६ 
अञ्जन्ति यं प्रथर्यन्तो न विप्रां व॒पाव॑न्तं नाग्निना तर्प॑न्तः । 
पितुर्न पुत्र उपसि प्रेष्ठ आ घर्मो अ्म्रिमृतर्यन्रसादि ७ 
अ्रच्छां म॒ही बहती शंत॑मा गीर्दूतो न ग॑न्त्वश्चिना हुवध्यै । 
मयोभुवा सरथा यांतमुर्वा गगन्तं निधिं धुर॑मािर्न नाभिम्‌ ८ 
प्र तव्यसो नम॑उक्तिं तुरस्या 5हं पूष्ण उत व्रायोर॑दिक्नि । 
या राध॑सा चोदितार्रा मतीनां या वाज॑स्य द्रविणोदा उत त्म॑न्‌ & 
आ नार्मंभिर्मरुतों वक्षि विश्वा ना रूपेभिर्जातवेदो हवानः 
य॒ज्ञं गिरो जरितुः सुष्टतिं च विश्वै गन्त मरुतो विश्व ऊती १० 
आ नों दिवो बहतः पर्वतादा सर॑स्वती यजता ग॑न्त॒ य॒ज्ञम्‌ । 
ह॑ देवी जुजुषाणा घृताचीं शग्मां नो वार्चमुशती श्रैणोतु ११ 

ग्रा वेधसं नील॑पृष्ठं बृहन्तं बृहस्पतिं सद॑ने सादयध्वम्‌ । 
सादद्यौनिं दम आ दिंदिवांसं हिर॑णयवर्णमरुषं सपेम १२ 
आ ध॑र्णंसिर्बृहददिवो ररांणो विश्वैभिर्गन्त्वोर्मभिर्हवानः । 

म्रा वर्सांन ओष॑घीरमुंध स्त्रिधात॑शुङ्गो वृषभो व॑योधाः १३ 
मातुष्पदे परमे शक्र आयो विपन्यवों रास्पिरासों अग्मन्‌ । 
सुशेठ्यं नम॑सा रातह॑व्याः शिशा मृजन्त्यायवो न वासे १४ 
बृहद्‌ वयो बहते तभ्य॑मग्रे धियाजरो मिथनास॑ः सचन्त । 
देवोदेंवः सुहवो भूत॒ मह्यं मा नो माता पथिवी दुर्मतौ धात्‌ १५ 
उरौ दैवा अनिबाधे स्याम १६ 

समश्चिनोरव॑सा नूतनेन मयोभुर्वा सुप्रणीती गमेम । 

ग्रा नो रयिं बंहतमोत वीरा ना विश्वान्यमृता सौभ॑गानि १७ 


(४४) चतुश्चत्वारिंशं सूक्तम्‌ 
(१-१५) पञ्चदशर्चस्यास्य सूक्तस्य काश्यपोऽवत्सारो लिङ्गोक्ताश्च क्रषयः । विश्वे 
देवा देवताः । (१-१३) प्रथमादित्रयोदशर्चा जगती, (१४-१५) 
चतुर्दशीपञ्चदश्योश्च त्रिष्टुप्‌ छन्दसी 
तं प्रतर्था पर्वर्था विश्वथेमथा ज्येष्ठतातिं बर्हिषदं स्व॒र्विद॑म्‌ । 
प्रतीचीनं वृजनं दोहसे गिरा 5ऽऽशां जर्यन्तमनु यासु वर्धसे १ 
श्रिये सदृशीरुपरस्य याः स्व॑र र्विरोच॑मानः ककभामचोदतें । 
सुगोपा असि न दर्भाय सुक्रतो परो मायाभिर्ृत आस नार्म ते २ 
अत्यं हविः स॑चते सञ्च धातु चा ५रिष्टगातुः स होतां सहोभरिं 
परसर्स्राणो अन॑ बरहिर्वृषा शिश मध्ये युवाजरों विस्त्रुहां हितः ३ 
प्र व एते सुयुजो यामन्निष्टये नीचीरमुष्मैं यम्य त्रुतावृध 
सुयन्तुभिः सर्वशासैरभीशभिः क्रिविर्नामानि प्रव॒णे मुषायति ४ 
संजर्भुराणस्तरुंभिः सृतेगृभं वयाकिनं चित्तगर्भासु सुस्वरुः । 
धारवाकेष्वृजुगाथ शोभसे वर्धस्व पललीरभि जीवो अध्वरे ५ 
याद्गेव ददूंशे तादुर्गच्यते सं छायया दधिरे सिश्रयाप्स्वा । 
महीमस्मभ्यमुरुषामुरु जयों बृहत्‌ सुवीरमन॑पच्युतं सहः ६ 
वेत्यग्रर्जनिंवान्‌ वा अति स्पृधः समर्यता मनसा सूर्यः कवि 
घ्रंसं र्नन्तं परि विश्वतो गर्य मस्माकं शर्म वनवत्‌ स्वार्ब॑सुः ७ 

ज्यायांसमस्य यतुनस्य केतुर्न ऋषिस्वरं च॑रति यासु नाम ते । 
यादृश्मिन्‌ धायि तम॑पस्ययां विद॒द्‌ य उ स्वयं वहते सो अर॑ करत्‌ ८ 
समुद्रमासामवं तस्थे ग्रग्रिमा न रिष्यति सर्वनं यस्मिन्नार्यता । 
अत्रा न हार्दि क्रव॒णस्य॑ रेजते यत्रां मतिर्विद्यतें पूतबन्धनी ६ 
स हि त्तत्रस्य मनसस्य चित्तिभि रेवाव॒दस्यं यजतस्य सधेः । 
अवत्सारस्य स्पूणवाम रण्व॑भिः शर्बिष्ठं बार्ज विदुर्षा चिदर्ध्यम्‌ १० 
श्येन अआसामर्दितिः कच्त्योर मर्दों विश्ववारस्य यज॒तस्य॑ मायिनः । 
समन्यर्म॑न्यमर्थयन्त्येत॑वे विदुर्विषाणं परिपानमन्ति ते ११ 
सदापणो यजतो वि द्विषो वधीद्‌ बाहवृक्तः श्रुतवत्‌ तर्यो बः सचां । 
उभा स वरा प्रत्येति भातिं च यदीं ग॒णं भज॑ते सुप्रयावभिः १२ 
सुतंभरो यज॑मानस्य सर्त्पति र्बिश्वासामूघः स धियामुदञ्चनः । 
भर॑द्‌ धेनू रस॑वच्छिश्रिये पयों ऽनुब्रुवाणो अध्येति न स्वपन्‌ १३ 
यो जागार तमूर्चः कामयन्ते यो जागार तमु सार्मानि यन्ति । 
यो जागार तमयं सोम॑ आह तवाहम॑स्मि सख्ये न्योकाः १४ 
अग्रिर्जागार तमृच॑ः कामयन्ते ऽम्रिर्जागार तमु सार्मानि यन्ति । 
अग्रिर्जागार तम॒यं सोम॑ आह तवाहम॑स्मि सख्ये न्योकाः १५ 

चतुर्थोऽनुवाकः 

(४५) पञ्चचत्वारिंशं सूक्तम्‌ 
(१-११) एकादशर्चस्यास्य सूक्तस्यात्रेयः सदापृण क्रूषिः । विश्वे देवा देवताः । 
त्रिष्टुप्‌ छन्दः 
विदा दिवो विष्यन्नद्रिमुक्थे रायत्या उषसों अर्चिनो गुः । 
अपावृत ब्रजिनीरुत्‌ स्वर्गाद्‌ वि दुरो मा्नुषीर्देव आवः १ 
वि सूर्यो अमतिं न श्रिर्य सादो रवाद्‌ गर्वा माता जानती गात्‌ । 
धन्वर्णसो नद्य१ ४७-: खादॉंग्रर्णाः स्थूणेव सुर्मिता दूंहत द्यौः २ 
अस्मा उक्थाय पर्वतस्य गर्भौ महीनां जनुषे पूर्व्याय । 
वि पर्व॑तो जिहीत साधत द्यौ राविवासन्तो दसयन्त भूम॑ ३ 
सूक्तेभिर्वो वचोभिर्देवर्जुष्टे रिन्द्रा न्‍्वश्मी अवसे हवच्ये । 
उक्थेभिर्हि ष्मां कवर्यः सुयज्ञा आविवासन्तो मरुतो यज॑न्ति ४ 

एतो न्वश्द्य सुघ्योर॑ भर्वाम प्र दुच्छुना मिनवामा वरीयः । 
आरे द्वेषांसि सनुतर्दधामा र्याम प्राञ्चो यज॑मानमच्छं ५ 
एता धिय॑ कृणवामा सखायो ऽप या मातां औणुत व्रजं गोः । 
यया मनुर्विशिशिप्रं जिगाय ययां ब॒णिग्वङ्करापा पुरीषम्‌ ६ 
भ्रनूनोदत्र हस्तयतो अद्वि रार्चन्‌ येन दर्श मासो नव॑ग्वाः । 
ऋतं य॒ती सरमा गा अंविन्दद्‌ विश्वानि स॒त्याङ्गिराश्चकार ७ 
विश्वै अस्या व्युषि मार्हिनायाः सं यद्‌ गोभिरङ्गिरसो नव॑न्त । 
उत्सं आसां परमे सधस्थ तस्य॑ पथा सरमा विदद्‌ गाः ८ 
आ सूर्यो यातु सप्ताश्वः क्षेत्रं यदस्योर्विया दीर्घयाथे । 

रघुः श्येनः पतयदन्धो अच्छा युवा कविर्दीदय॒द्‌ गोषु गच्छन्‌ & 
आ सूर्यो अरुहच्छुक्रमर्णो ऽयुक्त यद्धरितों वीतपृष्ठाः । 

उद्ना न नाव॑मनयन्त धीरां आश्वणव॒तीरापों अर्वार्गतिष्ठन्‌ १० 
धिय॑ वो अप्सु द॑धिषे स्वर्षां ययार्तरन्‌ दर्श मासो नव॑ग्वाः । 
अया धिया स्याम देवगोपा अया धिया तुतुर्यामात्यंह॑ः ११ 


(४६) षट्चत्वारिंशं सूक्तम्‌ 
(१-८) अ्रष्टर्चस्यास्य सूक्तस्यात्रेयः प्रतिक्षत्र ऋषिः । (१-६) प्रथमादिषड़चां विश्वे 
देवाः, (७-८) सप्तम्यष्टम्योश्च देवपलयो देवताः । (१, ३-७) 
प्रथमर्चस्तृतीयादिपञ्चानाञ्च जगती, (२, ८) द्वितीयाष्ट म्योश्व त्रिष्टुप्‌ छन्दसी 
हयो न विद्वाँ अयुजि स्वयं धुरि तां व॑हामि प्रतर॑णीमवस्युर्वम्‌ । 
नास्यां वश्मि विमुचं नावृतं पुन॑रबिद्वान्‌ पथः पुरएत ऋजु नेंषति १ 
अग्न इन्द्र वरुण मित्र देवाः शर्धः प्र य॑न्त॒ मारुतोत विष्णो । 
उभा नासत्या रुद्रो अघ माः पुषा भगः सर॑स्वती जुषन्त २ 
इन्द्राग्नी मित्रावरुणादितिं स्व॑ः पृथिवीं द्यां मरुतः पर्व॑ताँ अपः । 
हवे विष्णुं पूषणं ब्रह्म॑णस्पतिं भगं नु शंसं सवितार॑मूतयें ३ 
उत नो विष्णुरुत वातों अस्त्रिधों द्रविणोदा उत सोमो मय॑स्करत्‌ । 
उत ऋभर्ब उत राये नों अश्विनोत त्वष्टोत विभ्वार्नु मंसते ४ 
उत त्यन्नो मारुतं शर्ध आ ग॑मद्‌ दिविक्ञयं यजतं बर्हिरासदे । 
बहस्पतिः शर्म पूषोत नों यमद्‌ वरूथ्यं१ वरुणो मित्रो अर्यमा ५ 
उत त्ये नः पर्व॑तासः सुशस्तर्यः सुदीतयो नद्यशस्त्राम॑णे भुवन्‌ । 

भगो विभक्ता शवसावसा ग॑म दुरुव्यचा अर्दितिः श्रोतु मे हब॑म्‌ ६ 
देवानां पल्लीरशतीर॑बन्तु नः प्रार्बन्तु नस्तुजये वार्ज॑सातये । 

याः पार्थिवासो या अपामर्पि ब्रते ता नो देवीः सुहवाः शर्म यच्छत ७ 
उत म्रा व्य॑न्तु देवर्पबी रिन्द्राणयशम्राय्यश्चिनी राट्‌ । 

ग्रा रोदसी वरुणानी शंणोतु व्यन्तु देवीर्य आृतुर्जनीनाम्‌ ८ 


तृतीयोऽध्यायः 
व० १ । ३१ 
(४७) सप्तचत्वारिंशं सूक्तम्‌ 
(१-७) सप्तर्चस्यास्य सूक्तस्यात्रेयः प्रतिरथ ऋषिः । विश्वे देवा देवताः । 

त्रिष्टुप्‌ छन्दः 
प्रयुञ्जती दिव एति ब्रुवाणा म॒ही माता दुहितुर्बोधर्य॑न्ती । 
आविवांसन्ती युवतिर्मनीषा पितृभ्य आ सद॑ने जोह॑वाना १ 
अजिरासस्तद॑प ईय॑माना आतस्थिवांसों अमुर्तस्य नाभिम्‌ । 
अनन्तासं उरवो विश्वतः सीं परि द्यार्वापृथिवी य॑न्ति पन्थाः २ 
उक्षा समुद्रो अरुषः सुपर्णः पूर्व॑स्य योनिं इंपतुरा विवेश । 
मध्ये दिवो निहितः पृश्निरश्मा वि च॑क्रमे रज॑सस्पात्यन्तौ ३ 
चत्वारं ई बिभ्रति क्षेमयन्तो दश गर्भ चरसे धापयन्ते । 
त्रिधार्तवः परमा अस्य गावो दिवर्श्चरन्ति परि स॒द्यो अन्तान्‌ ४ 
इदं वर्षर्निवर्चन॑ जनास श्चर॑न्ति यन्नद्य॑स्तस्थुरार्पः । 
ट्रे यदीं निभृतो मात्रन्ये इहेह॑ जाते यम्याई सबन्धू ५ 
वि त॑न्वते धियो अस्मा अपांसि वस्त्रां पुत्राय॑ मातरो वयन्ति । 
उपप्रक्षे वर्षणो मोद॑माना दिवस्प॒था वध्वो यन्त्यच्छ ६ 
तर्दस्तु मित्रावरुणा तर्दग्ने श॑ योरस्मभ्यमिदम॑स्तु शस्तम्‌ । 
अशीमहि गाधमुत प्रतिष्ठां नमो दिवे बृहते सार्दनाय ७ 


(४८) अष्टचत्वारिंशं सूक्तम्‌ 
(१-५) पञ्चर्चस्यास्य सूक्तस्यात्रेयः प्रतिभानुर्गृषिः । विश्वे देवा देवताः । 
जगती छन्दः 
कर्दु प्रियाय घाम्नें मनामहे स्वक्षत्राय स्वर्यशसे महे बयम्‌ । 

आमेन्यस्य रज॑सो यदभ्र आँ अपो बुणाना वितनोति मायिनी १ 
ता अंलत वयुनं वीरव॑क्षणं समान्या वृतया विश्वमा रज॑ः । 

अपो अपांचीरपंरा अ्रपेजते प्र पूर्वाभिस्तिरते देवयुर्जन॑ः २ 

आ ग्रार्वभिरहन्येभिरक्तुभिर्व रिंष्ठं बजमा जिघर्ति मायिनिं । 

शतं वा यर्स्य प्रचरन्‌ त्स्वे दमें संवर्तर्यन्तो वि च॑ वर्तयन्नहां ३ 
तार्म॑स्य रीतिं परशोरिंव प्रत्य नीकमरूयं भुजे अस्य वर्पसः । 
सचा यदि पितुमन्त॑मिव॒ क्षयं रत्नं दधांति भर॑हूतये विशे ४ 

स जिह्वया चर्तुरनीक ऋञ्जते चारु वसांनो वरुणो यतंन्नरिम्‌ । 

न तर्स्य विद्य पुरुषत्वर्ता वयं यतो भर्गः सविता दाति वार्यम्‌ ५ 


(४६) एकोनपञ्चाशं सूक्तम्‌ 
(१-५) पञ्चर्चस्यास्य सूक्तस्यात्रेयः प्रतिप्रभ ऋषिः । विश्वे देवा देवताः । 
त्रिष्टुप्‌ छन्दः 
देवं वो अद्य संव्रितारमेषे भग॑ च रर्ब व्रिभर्जन्तमायोः । 
आ बां नरा पुरुभुजा ववृत्यां दिवेदिवे चिदश्चिना सखीयन्‌ १ 
प्रतिं प्रयाणमर्सुरस्य विद्वान्‌ त्सूक्तैर्देवं स॑वितार दुवस्य । 
उप॑ ब्रुवीत नम॑सा विजान ज्जचेष्ट॑ च रल्न॑ विभज॑न्तमायोः २ 
अदत्रया द॑यते वार्याणि पूषा भगो अ्र्दितिर्बस्तं उस्त्रः । 
इन्द्रो विष्सुर्वरुणो मित्रो अग्नि रहाँनि भद्रा ज॑नयन्त दस्माः ३ 
तन्नौ अनर्वा स॑विता वरूथं तत्‌ सिन्ध॑व इषर्यन्तो अ्रनुं ग्मन्‌ । 
उप यद्‌ वोचे अध्वरस्य होतां रायः स्यांम पत॑यो वाज॑रत्नाः ४ 
प्र ये वर्सभ्य ईव॒दा नमो दु यै मित्रे वरुणे सूक्तर्वाचः । 
अवैत्वभ्व॑ कृणुता वरीयो दिवस्पृथिव्योरव॑सा मदेम ५ 


(५०) पञ्चाशं सूक्तम्‌ 
(१-५) पञ्चर्चस्यास्य सूक्तस्यात्रेयः स्वस्त्यात्रेय ऋषिः । विश्वे देवा 
देवताः । (१-४) प्रथमादिचतुर्गृचामनुष्टुप्‌ , (५) पञ्चम्याञ्च 
पङ्किश्छन्दसी 
बिश्वो देवस्य नेतु रमतो बुरीत स॒रूयम्‌ । 
विश्वौ राय इषुध्यति झुम्नं वैणीत पुष्यसे १ 

ते ते देव नेत र्ये चेमाँ अनुशसें । 

ते राया ते ह्याइंपूचे सचेमहि सचथ्येः २ 

अतों न आ नृनतिंथी नतः पत्नीर्दशस्यत । 

आरे विश्व॑ पथेष्ठां द्विषो युयोतु यूर्युविः ३ 

यत्र वर्हिरभिहिँतो दुद्रवद्‌ द्रोणसः पशः । 

नुमणां वीरपस्त्यो ऽर्णा धीरेव सनिता ४ 

एष तें देव नेता रथस्पतिः शं रयिः । 

शं राये शं स्व॒स्तय॑ इषः स्तुतौ मनामहे देवस्तुतौ मनामहे ५ 


(५१) एकपञ्चाशं सूक्तम्‌ 


(१-१५) पञ्चदशर्चस्यास्य सूक्तस्यात्रेयः स्वस्त्यात्रेय ऋषिः । (१-३, ८-९४) 
प्रथमादितृचस्याष्टम्याद्ृष्टर्चाञ्च विश्वे देवाः, (४, ६-७) चतुर्थ्याः 
षष्ठीसप्तम्योश्चेन्द्रवाय्‌, (५) पञ्चम्याश्च वायुर्देवताः । (१-४) प्रथमादिचतुरृचां 


गायत्री, (५-१०) पञ्चम्यादिषण्णामुष्णिक, (११-१३) एकादश्यादितृचस्य जगती 
त्रिष्टुब्‌ वा, (१४-१) चतुर्दशीपञ्चदश्योश्चानुष्टुप्‌ छन्दांसि 

अग्रे सुतस्य पीतये विश्वैरूमेभिरा ग॑हि । देवेभिर्हव्यदातये १ 

ऋत॑धीतय॒ आ ग॑त॒ सत्य॑धर्माणो अध्वरम्‌ । अग्रेः पिंनत जिह्वयां २ 

विप्रैभिर्विप्र सन्त्य प्रातर्यावभिरा गंहि । देवेभिः सोम॑पीतये ३ 

अयं सोमश्वमू स॒तो ऽमत्रे परि षिच्यते । प्रिय इन्द्राय वायवे ४ 

वायवा यांहि बीतयें जुषाणो हव्यदातये । 

पिनां सुतस्यान्धसो अभि प्रयः ५ 

इन्द्रश्च वायवेषां सुतानां पीतिम॑र्हथः । ताज्ञुषिथामरेपसांवभि प्रयः ६ 

सुता इन्द्राय वायवे सोमांसो दध्यांशिरः । 

निम्नं न य॑न्ति सिन्ध॑वोऽभि प्रय॑ः ७ 

सज़ूर्विश्वैभिर्देवेभिरश्चिभ्यामुषसा सज्‌ः । ग्रा याह्यग्ने अत्रिवत्‌ सुते रण ८ 

सजूर्मित्रावरुणाभ्यां सजूः सोमेन विष्णुंना । आ यांह्यम्ने अत्रिवत्‌ सुते र॑ण € 

सजूरांदित्येर्वसुंभिः सजूरिन्द्रेण वायुनां । आ यांह्यम्े ग्रत्रिवत्‌ सृते र॑ण १० 

स्वस्ति नों मिमीतामश्विना भर्गः स्वस्ति देव्यर्दितिरनर्वश॑ः। | 

स्वस्ति पूषा अ्रसुरो दधातु नः स्वस्ति द्यार्वापृथिवी सुचेतुना ११ 

स्वस्तये वायुमुर्प ब्रवामहे सोम॑ स्वस्ति भुब॑नस्य यस्पतिः । 

बृहस्पतिं सर्व॑गणं स्वस्तये स्व॒स्तर्य आदित्यासो भवन्तु नः १२ 
विश्वे देवा नों अद्या स्वस्तये वैश्वानरो वर्सुरम्निः स्वस्तये । 

देवा अवन्‍न्त्व॒भव॑ः स्व॒स्तये स्वस्ति नौं रुद्रः पात्वंहसः १३ 
स्वस्ति मित्रावरुणा स्वस्ति प॑थ्ये रेवति । 

स्वस्ति न॒ इन्द्रंश्चाम्मिश्चं स्वस्ति नों अदिते कृधि १४ 

स्वस्ति पन्थामर्नु चरेम सूर्याचन्द्रमसाविव । 

पुनर्ददताश्न॑ता जानता सं गमेमहि १% 


(५२) द्विपञ्चाशं सूक्तम्‌ 


(१-१७) सप्तदशर्चस्यास्य सूक्तस्यात्रेयः श्यावाश्व आृषिः । मरुतो देवताः । (१- 
४, ७-१५) प्रथमादिपञ्चर्चां सप्तम्यादिनवानाजञ्चानुष्टप्‌ , (६, १६-१७) षष्ठयाः 
षोडशीसप्तदश्योश्च पङ्किश्छन्दसी 


प्र श्यावाश्व धृष्णुया ऽर्चां मरुद्धिऋक्वभिः । 

ये ग्रंद्रोघम॑नुष्व॒घं श्रवो मद॑न्ति यज्ञियाः १ 

ते हि स्थिरस्य शर्वसः सर्खायः सन्तिं धृष्णुया । 
ते यामन्ना धृषद्विनस्त्मर्ना पान्ति शश्व॑तः २ 

ते स्यन्द्रासो नोक्षणो ऽति ष्कन्दन्ति शर्वरीः । 
मरुतामधा महो दिवि क्षमा च॑ मन्महे ३ 
मरुत्सु वो दधीमहि स्तोम॑ यज्ञं च॑ धृष्णुया । 
विश्वे ये मानुंषा युगा पान्ति मर्त्य॑ रिषः ४ 
अर्हन्तो ये सुदानवो नरो ग्रसांमिशवसः । 

प्र यज्ञं य॒ज्ञियैभ्यो दिवो अर्चा मरुद्भ्यः ५ 

आ रुक्मैरा युधा नर॑ ऋष्वा त्रृष्टीरंसृक्षत । 
अ्न्वैनाँ अर्ह विद्युतो मरुतो जज्झतीरिव भानुरर्त त्मना दिवः ६ 
ये वावृधन्त पार्थिवा य उरावन्तरिंक्ष आ । 
वृजनें वा नदीनां स॒धस्थे वा म॒हो दिवः ७ 
शर्धो मारुतमुच्छस सत्यश॑वसमृभ्व॑सम्‌ । 

उत स्म ते शभे नरः प्र स्यन्द्रा युजत त्मर्ना ८ 
उतस्म ते परुष्णया  मूर्णा वसत शन्ध्यर्वः । 
उत पव्या रथांना मट्रिँ इंभन्दन्त्योज॑सा € 

ग्रापथयो विर्पथयो ऽन्त॑स्पथा अनुपथाः । 

एतेभिर्मह्यं नारम॑भि र्यज्ञं विष्टार ओहते १० 

अधा नरो न्योहते ऽधां नियुत ओहते । 

अधा पारावता इतिं चित्रा रूपाणि दर्श्या १९ 

छन्दःस्तुरभः कुभन्यव॒ उत्समा कीरिणो नृतुः । 

ते मे के चिन्न तायव ऊमा आसन्‌ दृशि त्विषे १२ 

य त्रृष्वा ऋष्टिविद्युतः कवयः सन्तिं वेघस॑ः । 

तमषे मारुतं गणं न॑म॒स्या रम्या गिरा १३ 

अच्छ ऋषे मारुतं ग॒णं दाना मित्रं न योषणां । 

दिवो बां धृष्णव ओज॑सा स्तुता धीभिरिषणयत १४ 

नू म॑न्वान एषां देवाँ अच्छा न वक्षणा । 

दाना स॑चेत सूरिभि रयामश्रतेभिरञ्जिभिः १४ 

प्र ये में बन्ध्वेषे गां वोचन्त सूरयः पुछ्निं वोचन्त मातर॑म्‌ । 
अर्धा पितर॑मिष्पिर्ण रुद्रं बोचन्त शिक्व॑सः १६ 

सप्त में सस शाकिन एकमेका शता द॑दुः । 

यमुर्नायामर्धि श्रुत मुद्‌ राधो गर्व्यं मृजे नि राधो अ्रश्वयं मृजे १७ 


(५३) त्रिपञ्चाशं सूक्तम्‌ 
(१-१६) षोडशर्चस्यास्य सूक्तस्यात्रेयः श्यावाश्व आृषिः । मरुतो देवताः । (१, 
५, १०-११, १५) प्रथमापञ्चमीदशम्येकादशीपञ्चदशीनामृचां ककुभ्‌ , (२ 
द्वितीयाया बृहती, (३) तृतीयाया अनुष्टप्‌ , (४) चतुथ्याः पुर उष्णिक, ( 
€, १३-१४, १६) षष्टीसप्तमीनवमीत्रयोदशीचतुर्दशीषोडशीनां सतोबृहति, 
१२) अष्टमीद्वादश्योश्व गायत्री छन्दांसि 
को वेद जानमेषां को वा पुरा सुम्नेष्वास मरुताम्‌ । 
यद्‌ य॑यजे किंलास्यः १ 
ऐतान्‌ रथेषु तस्थुषः कः शश्राव कथा ययुः । 
कस्मैं सस्त्रः सुदासे अन्वापय इळाभिर्वृष्टर्यः सह २ 
ते म॑ आहर्य आययु रुप द्युभिर्विभिर्मदे । 
नरो मर्या अरेपर्स इमान्‌ पश्यन्निति ष्टहि ३ 


) 
६-७, 
(८, 

ये अञ्जिषु ये वाशीषु स्वर्भानवः स्त्रक्षु रुक्मेर्ष खादिर्षु । 
श्राया रथेषु धन्व॑सु ४ 

युष्मार्क स्मा रथाँ ग्रनुं मुदे द॑धे मरुतो जीरदानवः । 

वृष्टी द्यावो य॒तीरिंव ५ 

ग्रा यं नर॑ः सुदान॑वो ददाशुषे दिवः कोशमचुच्यवुः । 

वि पर्जन्य॑ सृजन्ति रोद॑सी अनु धन्व॑ना यन्ति वृष्टयः ६ 
ततृदानाः सिन्ध॑वः च्ोद॑सा रजः प्र स॑स्त्ुर्धेनवों यथा । 
स्य॒न्ना अश्वां इवा ध्व॑नो विमोच॑ने वि यद्‌ वर्त॑न्त एन्यः ७ 
आ यात मरुतो दिव आन्तरिंक्ञादमादुत । हर 

मार्व स्थात परावर्तः ८ हर 

मा वॉ रसानितभा कुभा क्रुमुर्मा वः सिन्धुर्नि रीरमत्‌ । 
मा बः परिं छात्‌ सरयुः पुरीषिणय स्मे इत्‌ सुम्नम॑स्तु वः & 
तं व॒ः शर्धं रथानां त्वेषं गणं मारुतं नव्य॑सीनाम्‌ । 

अनु प्र य॑न्ति वृष्टयः १० 

शर्धशर्ध व एषां व्रात॑त्रातं ग॒णंग॑णं सुशस्तिभिः । 

अर्न क्रामेम धीतिभिः ११ 

कस्मां अद्य सुर्जाताय रातहव्याय प्र य॑युः । 

एना यामेन मरुत॑ः १२ 

येन॑ तोकाय तन॑याय धान्यं९ बीजं वह॑ध्वे अक्नितम्‌ । 
अस्मभ्यं तद्‌ ध॑त्तन यद्‌ व॒ ईम॑हे राधो विश्वायु सौभ॑गम्‌ १३ 
अतीयाम निदस्तिरः स्वस्तिभिँरहित्वाव॒द्यमरांतीः । 

वृष्टी श॑ योरार्प उस्त्रि भेषजं स्याम॑ मरुतः स॒ह १४ 

सुदेवः स॑महासति सुवीरो नरो मरुतः स मर्त्यः । 

यं त्रार्यध्वे स्याम॒ ते १% 

स्तुहि भोजान्‌ त्स्तुबतो अस्य यामनि रणन्‌ गावो न यव॑से । 
य॒तः पूवां इव॒ सखीरनुं हय गिरा गुंणीहि कामिनः १६ 


(५४) चतुष्पञ्चाशं सूक्तम्‌ 
(१-१५) पञ्चदशर्चस्यास्य सूक्तस्यात्रेयः श्यावाश्व आृषिः । मरुतो देवताः । (१- 
१३, १५) प्रथमादित्रयोदशचाँ पञ्चदश्याश्च जगती, 

(१४) चतुर्दश्याश्च त्रिष्टुप्‌ छन्दसी 
प्र शर्धाय मारुताय स्वर्भानव इमां वार्चमनजा पर्वतच्युते । 
घर्मस्तुभे दिव आ पष्ठयज्चने द्युम्नश्र॑वसे महिं नृम्णम॑र्चत १ 
प्र बो मरुतस्तविषा उदन्यवो वयोवृधो अश्वयुजः परिजयः । 
सं विद्युता दर्घति वाश॑ति त्रितः स्वरन्त्यापोऽवना परिंजयः २ 
विद्युन्महसो नरो अ्रश्‍्म॑ंदिद्यबो वार्तत्विषो मरुतः पर्वतच्युर्तः । 
अब्दया चिन्मुहरा हांदुनीवूर्तः स्तनर्यंदमा रभसा उदोजसः ३ 
व्यश्क्तन्‌ रुद्रा व्यहांनि शिक्वसो व्यश्न्तरिक्ञं वि रजांसि धूतयः । 
वि यदजाँ अ्र्जथ नाव ई यथा वि दुर्गाणि मरुतो नाहं रिष्यथ ४ 
तद्‌ वीर्य वो मरुतो महित्वनं दीर्घ त॑तान सूर्यो न योज॑नम्‌ । 
एता न यामे अ्रगुभीतशोचिषो ऽनश्वदां यन्नथर्यातना गिरिम्‌ ५ 
अभ्राजि शर्धो मरुतो यर्दर्शसं मोर्षथा वृक्षं कैपनेव॑ वेधसः । 
अर्घं स्मा नो अरम॑तें सजोषस श्चक्तुरिव यन्तमनुं नेषथा सुगम्‌ ६ 
न स जीयते मरुतो न ह॑न्यते न स्त्रेघति न ठ्य॑थते न रिष्यति । नास्य राय 
उर्प दस्यन्ति नोतय॒ ऋषिं वा यं राजानं वा सुषूदथ ७ 
निय॒त्व॑न्तो ग्रामजितो यथा नरो ऽर्यमणो न मरुतः कबन्धिन॑ः । 
पिन्वन्त्युत्सं यदिनासो अस्वरन्‌ व्युन्दन्ति पृथिवीं मध्वो अ्रन्ध॑सा ८ 
प्रबत्व॑तीयं प्रथिवी म॒रुद्भ्यः प्रवत्व॑ती द्यौर्भवति प्रयद्‌भ्य॑ः । 
प्रबत्व॑तीः पर्थ्या अ्न्तरिंक्त्याः प्रवत्व॑न्तः पर्व॑ता जीरदानवः ६ 
यन्म॑रुतः सभरसः स्वर्णरः सूर्य उदिते मर्दथा दिवो नरः । 
न वोऽश्वाः श्रथयन्ताह सिस्त्रतः सद्यो अस्याध्व॑नः पारम॑श्नुथ १० 
अंसेषु व त्रृष्टयः पत्स॒ खादयो वर्क्षःस्‌ रुक्मा म॑रुतो रथे शुर्भः । 
अग्रिभ्राजसो विद्युतो गर्भस्त्योः शिप्राः शीर्षसु विर्तता हिरण्ययीः ११ 
तं नाक॑मुर्यो अगुभीतशोचिषं रुशत्‌ पिप्प॑लं मरुतो वि धूनुथ । 
समच्यन्त वृजनातिंत्विषन्त यत्‌ स्वर्रन्ति घोषं वित॑तमृतायर्वः १२ 
युष्मादत्तस्य मरुतो विचेतसो रायः स्याम रथ्योई वर्यस्वतः । 
न यो यच्छति तिष्योई॑ यथां दिवोई ऽस्मे रारन्त मरुतः सहस्त्रिण॑म्‌ १३ 
यूयं र॒यिं म॑रुतः स्पार्हवीरं यूयमूर्षिमबथ सार्मविप्रम्‌ । 
सूयमर्वन्तं भरताय वाजँ यूयं ध॑त्थ॒ राजानं श्रष्टिमन्त॑म्‌ १४ 
तद्‌ वो यामि द्रविणं सद्यऊतयो येना स्वर्ण ततनाम नूरैभि । 


32] 


[Rik Veda] मणडल ५ क ग लर 
इदं सु में मरुतो हर्यता वचो यस्य तरॅम तर॑सा शतं हिमाः १५ 


(५५) पञ्चपञ्चाशं सूक्तम्‌ 
(१-१०) दशर्चस्यास्य सूक्तस्यात्रेयः श्यावाश्व क्रषिः । मरुतो देवताः । (१-६) 
प्रथमादिनवर्चां जगती, (१०) दशम्याश्च त्रिष्टुप्‌ छन्दसी 
प्रय॑ज्यवो मरुतो भ्राज॑दृष्टयो बृहद्‌ वर्यों दधिरे रूक्मर्वक्चसः । 
ईयन्ते अश्वैः सुयमेभिराशुभिः शुभं यातामनु रथां अवृत्सत १ 
स्व॒यं द॑धिध्वे तविषीं यथां विद बृहन्म॑हान्त उर्विया वि राजथ । 
उतान्तरिँक्षं ममिरे व्योज॑सा शुभ॑ यातामनु रथां अवृत्सत २ 
साकं जाताः सुभ्वः साकर्मुक्तिताः श्रिये चिदा प्रतरं वावृधुर्नर 
विरोकिणः सूर्यस्येव रश्मयः शुर्भ यातामनु रथां अवृत्सत ३ 
आभूषेण्यं वो मरुतो महित्वनं दिंदृक्षेण्यं सूर्यस्येव चर्त्नणम्‌ । 
उतो अस्मां अमृतत्वे द॑धातन शुर्भ यातामनु रथां अवृत्सत ४ 
उदीरयथा मरुतः समुद्रतो यूयं वृष्टिं वर्षयथा पुरीषिण 
न वों दस्त्रा उर्प दस्यन्ति धेनवः शुभं यातामनु रथां अवृत्सत ५ 
यदश्वान्‌ धूर्ष पर्षतीरयुग्ध्वं हिरणययान्‌ प्रत्यत्काँ अ्र्मुग्ध्वम्‌ । 
विश्वा इत्‌ स्पृधो मरुतो व्य॑स्यथ शुभ यातामनु रथां अवृत्सत ६ 
न पर्वता न नद्यौ वरन्त वो यत्राचिँध्वं मरुतो गच्छथेदु तत्‌ । 
उत द्यावापृथिवी याथना परि शुभ॑ यातामनु रथां अवृत्सत ७ 
यत्‌ पूर्व्य म॑रुतो यज्ञ नूत॑नं यदुद्यतँ वसवो यच्च॑ शस्यते । 
विश्वस्य तस्य॑ भवथा नवेंदसः शुभ॑ यातामनु रथां अवृत्सत ८ 
मुळत॑ नो मरुतो मा व॑घिष्टना ऽस्मभ्यं शर्म बहुलं वि य॑न्तन । 
अधि स्तोत्रस्य॑ सरूयस्य॑ गातन॒ शुभं यातामनु रथां अवृत्सत € 
यूयमस्मान्‌ न॑यत वस्यो अच्छा निर॑हतिभ्याँ मरुतो गृणानाः । 
जुषध्वं नो हव्यदातिं यजत्रा व॒यं स्याम पत॑यो रयीणाम्‌ १० 


(५६) षट्पञ्चाशं सूक्तम्‌ 
(१-६) नवर्चस्यास्य सूक्तस्यात्रेयः श्यावाश्व ऋषिः । मरुतो देवताः । (१-२, 
४-६, ८-6) प्रथमाट्टितीययोर्ृचोश्चतु्थ्यादितृचस्याष्टमीनवम्योश्च बृहती, (३, ७) 

तृतीयासप्तम्योश्च सतोबृहती छन्दसी 

अग्ने शर्धन्तमा गणं इंपष्टं रुक्मेभिंरञ्जिभिंः । 
विशों अद्य मरुतामव हये दिवश्चिंद्‌ रोचनादधि १ 
यर्था चिन्मन्यसे हृदा तदिन्मे जग्मुराशर्सः । 
येते नेदिष्ठं हव॑नान्यागमन्‌ तान्‌ वर्ध भीमस॑द्शः २ 
मीळ्हष्म॑तीव पृथिवी पराहता मर्व्न्त्येत्यस्मर्दा । 
ऋक्षो न वो मरुतः शिमीवाँ ग्रमो दुध्रो गौरिव भीमयुः ३ 
नि ये रिंणन्त्योज॑सा वृथा गावो न दुर्धरः । 
अश्मान चित्‌ स्वर्य९ पर्व॑तं गिरिं प्र च्यावयन्ति याम॑भिः ४ 
उत्‌ तिष्ठ नूनमेषां स्तोमैः सम॑ज्षितानाम्‌ । 
मरुतां पुरुतममपूर््ये गवां सर्गमिव ह्वये ५ 
युङ्ग्ध्वं ह्यरुषी र्थे युङ्ग्ध्वं र्थेषु रोहितः । 
युङ्ग्ध्वं हरी अजिरा घुरि वोळह॑वे वहिष्ठा घुरि बोळह॑वे ६ 
उत स्य वाज्य॑रुषस्तुविष्वरणि रिह स्म॑ धायि दर्शतः । 
मा वो यामेषु मरुतश्चिरं करत्‌ प्र तं रथेषु चोदत ७ 
रथं नु मारुतं वयं श्रव॒स्युमा ह॑वामहे । 
आ यस्मिंन्‌ तस्थौ सुरणांनि बिभ्रती सचां मरुत्सु रोदसी ८ 
तं वः शर्ध रथेशुभ॑ त्वेषं प॑न॒स्युमा हवे । 
यस्मिन्‌ त्सुजाता सुभर्गा महीयते सचां मरुत्सु मीळ्हषी ६ 

हर पञ्चमोऽनुवाकः ` 

च० ७ ।७२ 


(५७) सप्तपञ्चाशं सूक्तम्‌ 
(१-८) ्रष्टर्चस्यास्य सूक्तस्यात्रेयः श्यावाश्व आृषिः । मरुतो देवताः । (१-६) 
प्रथमादिषड़चां जगती, (७-८) सम्तम्यष्टम्योश्च त्रिष्टुप्‌ छन्दसी 
आ रुद्रास इन्द्र॑बन्तः सजोर्षसो हिर॑णयरथाः सुवितार्य गन्तन । 
इयं वॉ अस्मत्‌ प्रतिं हर्यते मति स्तृष्णजे न दिव उत्सां उदन्य १ 
वाशीमन्त त्रृष्टिमन्तो मनौषिण॑ः सुधन्वान इषुमन्तो निषङ्गिणः । 
स्वश्वाः स्थ सुरर्था: पृश्निमातरः स्वायुधा म॑रुतो याथना शुभ॑म्‌ २ 
धूनुथ द्यां पर्वतान्‌ दाशुषे वसु नि वो वर्ना जिहते याम॑नो भिया । 

कोपयथ पृथिवीं पृश्निमातरः शभे यदुग्राः पुर्षतीरयुंग्ध्वम्‌ ३ 
वात॑त्विषो मरुतों वर्षनिर्णिजो यमा ईव सर्सदृशः सपेर्शसः । 
पिशङ्गांश्वा अरुणाश्वा अरेपसः प्रत्व॑च्ञसो महिना द्योरिवोरव॑ः ४ 
पुरुद्रप्सा अझिमन्तः सुदान॑व स्त्वेषसँटृशो अनवभ्रराधसः । 
सुजातासों जनुषां रुक्मर्वक्षसो दिवो अर्का ्रमृतं नाम॑ भेजिरे ५ 
ऋृष्टया वो मरुतो अ्ंस॑योरधि सह ओजों बाह्वोर्वो बल॑ हितम्‌ । 
नृम्णा शीर्षस्वार्यंधा रथेषु वो विश्वा वः श्रीरधिं तनूर्ष पिपिशे ६ 
गोम॒दश्वावद्‌ रथ॑वत्‌ सुवीर॑ चन्द्रबद्‌ राधो मरुतो ददा नः । 
प्रश॑स्तिं नः कृणुत रुद्रियासो भक्षीय वोऽव॑सो दैव्य॑स्य ७ 

हये नरो मरुतो मुळतां न स्तुर्वीमघासो अमृता ऋत॑ज्ञाः । 
सत्य॑श्रुतः कव॑यो युवानो बृह॑द्विययो बृहदुक्षमाणाः ८ 


(४८) ग्रष्टपञ्चाशं सूक्तम्‌ 
(१-८) अष्टर्चस्यास्य सूक्तस्यात्रेयः श्यावाश्व क्रषिः । मरुतो देवताः । 
त्रिष्टुप्‌ छन्द 
त्म नूनं तविषीमन्तमेषां स्तुषे गणं मांरुतं नव्य॑सीनाम्‌ । 
य ग्राश्वश्वा ग्रमवद्‌ वर्हन्त उतेश्रि अमृत॑स्य स्व॒राज॑ः १ 
त्वेषं ग॒णं तवसं खादिहस्तं धुनिं्रतं मायिनं दार्तिवारम्‌ । 
मयोभुवो ये अ्रमिंता महित्वा वन्द॑स्व विप्र तुविराधसो नृन्‌ २ 
आ वो यन्तूदवाहासों अ्रद्य वृष्टिं ये विश्वे मरुतों जुनन्ति । 
अयं यो अम्रिर्मरुतः समिद्ध एतं जुषध्वं कवयो युवानः ३ 
यूयं राजानमिर्यं जनाय विभ्वतष्टं जनयथा यजत्राः । 
युष्मर्देति मुष्टिहा बाहर्जतो युष्मत्‌ सद॑श्वो मरुतः सुवीरः ४ 
अरा इवेदर्चरमा अहेंव प्रप्र जायन्ते प्रकवा महोभि 
पृश्नें: पुत्रा उपमासो रभिष्ठाः स्वर्या मत्या मरुतः सं मिमिक्षुः % 
यत्‌ प्रार्यासिष्ट पूर्षतीभिरश्चै र्वीळपविभिर्मरुतो रथैभिः । 
क्षोर्दन्त आपो रिणते वना न्यवोस्त्रियो वृषभः क्र॑न्दतु द्यौः ६ 
प्रथिष्ट याम॑न्‌ पृथिवी चिंदेषां भर्तेव गर्भ स्वमिच्छवौ घुः । 
वातान्‌ ह्यश्वान्‌ धुर्यायुयुजे वर्ष स्वेद॑ चक्रिरे रुद्रियासः ७ 
हये नरो मरुतो मृळतां नस्तुवीमघासो अमृता ऋतज्ञाः । 

ही ऋक वेद [Rik Veda] 
सर्त्यश्रुतः कर्वयो युर्वानो बुर्हद््रियो बृहदुक्तमाणाः ८ 


(५६) एकोनषष्टितमं सूक्तम्‌ 
(१-८) अ्रष्टर्चस्यास्य सूक्तस्यात्रेयः श्यावाश्व आृषिः । मरुतो देवताः । (१-७) 

प्रथमादिसप्तरचां जगती, (८) अष्ट म्याश्व त्रिष्टुप्‌ छन्दसी 
प्र बः स्पव्छक्रन्‌ त्सुवितार्य दावने ऽर्चा दिवे प्र पंथिव्या ऋृतं भरे । 
उचन्ते ्रश्वान्‌ तरुषन्त आ रजो ऽनु स्वं भानुं श्र॑थयन्ते अर्णवः १ 
अ्रमांदेषां इंभयसा भूर्मिरेजति नौनं पूर्णा क्ष॑रति व्यर्थिर्यती । 
ट्रेटूशो ये चितय॑न्त एम॑भि रन्तर्महे विदथे येतिरे नर॑ः २ 
गर्वामिव श्रियसे भृङ्गमुत्तमं सूर्यो न चक्षू रज॑सो विसर्जने । 
अ्रत्यां इव सुभ्वश््श्वार॑वः स्थन मर्या इव श्रियसे चेतथा नरः ३ 
को वो महान्ति महतामुर्दश्नव॒त्‌ कस्काव्यां मरुतः को ह पौंस्या । 
यूयं ह॒ भूमिं किरणं न रॅजथ प्र यद्‌ भर्रघ्वे सुवितार्य दावने ४ 
अ्रश्वा इवेद॑रुषासः सबन्धवः शूरां इव प्रयुधः प्रोत युयुधुः । 
मर्या इव सुवृधों वावृधुर्नरः सूर्यस्य चक्षुः प्र मिनन्ति वृष्टिभिः ५ 
ते अ्र॑ज्येष्ठा अक॑निष्ठास उद्भिदो ऽम॑ध्यमासो मह॑सा वि वावृधुः । 
सुजातासो जनुषा प॒श्निमातरो दिवो मर्या आ नो अर्च्छा जिगातन ६ 
वयो न ये श्रेणीः पसुरोज॒सा ऽन्तांन्‌ दिवो बहतः सार्नुनस्परिँ । 
अ्रश्चास एषामुभये यर्था विदुः प्र पर्व॑तस्य नभनूरचुच्यवुः ७ 
मिमांतु द्योरदिंतिर्वीतर्ये नः सं दानुचित्रा उषसो यतन्ताम्‌ । 
ग्राचुच्यवुर्दिव्यं कोश॑मेत ऋषें रूद्रस्य॑ मरुतां गृणानाः ८ 


(६०) षष्टितमं सूक्तम्‌ 

(१-८) अष्टर्चस्यास्य सूक्तस्यात्रेयः श्यावाश्व क्रषिः । मरुतोऽग्रामरुतौ वा देवते । 

(१-६) प्रथमादितृचद्वयस्य त्रिष्टुप्‌ , (७-८) सप्तम्यष्टम्योर्मृचोश्च जगती छन्दसी 
ईळें अग्निं स्वव॑सं नमोंभि रिह प्रसत्तो वि च॑यत्‌ कृतं न॑ः । 
रथैरिव प्र भरे वाज॒यद्भिः प्रदक्षिणिन्मरुतां स्तोम॑मृध्याम्‌ १ 
आ ये तस्थुः पृर्षतीष श्रतासु सुखेषु रुद्रा मरुतो रथेषु । 
वनां चिदुग्रा जिहते नि वो भिया पृथिवी चिद्‌ रेजते पर्व॑तश्चित्‌ २ 
पर्वतश्चिन्महिँ वृद्धो निभाय दिवश्चित्‌ सानुं रेजत स्वने व॑ः । 

यत्‌ क्रीळथ मरुत ऋष्टिमन्त आर्प इव स॒ध्य्थञ्चो धवध्वे ३ 
वरा इवेद्‌ रैंबतासो हिर॑णयै रभि स्वधाभिस्तर्न्वः पिपिश्रे । 
श्रिये श्रेयांसस्तवसो रथेषु सत्रा महांसि चक्रिरे तनूर्ष ४ 
अज्येष्ठासो अर्कनिष्ठास एते सं भ्रात॑रो वावृधुः सौभ॑गाय । 
युवां पिता स्वां रुद्र एंषां सुदुघा पृश्निः सुदिना मरुद्भ्यः ५ 
यदुत्तमे म॑रुतो मध्यमे वा यद्‌ वावमे सुभगासो दिवि ष्ठ । 
अतों नो रुद्रा उत वा न्वश्स्या ग्रे वित्ताद्धविषो यद्‌ यजाम ६ 
अग्निश्च यन्म॑रुतो विश्ववेदसो दिवो वह॑ध्व॒ उत्त॑रादधि ष्णुभिः । 
ते म॑न्दसाना धुन॑यो रिशादसो वामं धत्त यज॑मानाय सुन्वते ७ 
अगर मरुद्भिः शभर्यद्धि्ृक्वभिः सोम॑ इंपब मन्दसानो ग॑णश्रिभिंः । 
पावकेभिर्विश्वमिन्वेभिरायुभिर्वै श्वानर प्रदिवां केतुर्ना सजूः ८ 


(६१) एकषष्टितमं सूक्तम्‌ 
(१-१६) एकोनचिंशत्यृचस्यास्य सूक्तस्यात्रेयः श्यावाश्व ऋषिः । (१-४, ११-१६) 
प्रथमादिचतुर्मृचामेकादश्यादिषणणाञ्च मरुतः, (५-८) पञ्चम्यादिचतसृणां 
तरन्तमहिषी शशीयसी, (६) नवम्या वैददश्चिः पुरुमीळ््हः, (१०) दशम्या 
वैददश्चिस्तरन्तः, (१७-१६) सतदश्यादितृचस्य च दार्भ्यो रथवीतिर्देवताः । (१- 
४, ६-८, १०-११) प्रथमादिचतुरृचां षष्ठ्यादितृचस्य दशम्यादिद्ठादशानाञ्च गायत्री, 
(५) पञ्चम्या अनुष्टुप्‌ , (६) नवम्याश्च सतोबृहती छन्दांसि 

के छां नरः श्रेष्ठतमा य एकएक आयय । परमस्याः परावर्तः १ 
क्व१ वोऽश्वाः क्वाईभौशंवः कथं शेक कथा य॑य । पृष्ठे सदो नसोर्यमः २ 
जघने चोद॑ एषां वि स॒क्थानि नरो यमुः । पुत्रकृथे न जन॑यः ३ 
परां वीरास एतन मर्यासो भद्र॑जानयः । ग्रम्रितपो यथास॑थ ४ 
सनत्‌ साश्वथं पशु मुत गव्यं शतार्व॑यम्‌ । 
श्यावाश्व॑स्तुताय या दोर्वीरायोपनर्बृहत्‌ ५ 
उत त्वा स्त्री शर्शीयसी पुंसो भवति वस्य॑सी । अदेवत्रादराधर्सः ६ 
वि या जानाति जसुरिं वि तृष्यन्तं वि कामिन॑म्‌ । देवत्रा कुणुते मन॑ः ७ 
उत घा नेमो अस्तुतः पुमाँ इतिं ब्रुवे पणिः । स वैर॑देय॒ इत्‌ समः ८ 
उत मेऽरपद्‌ युबतिम॑मन्दुषी प्रतिं श्यावार्य वर्तनिम्‌ । 
वि रोहिंता पुरुमीळहार्य येमतु विप्राय दीर्घयशसे ६ 

यो में धेनूनां शतं वैददश्चिर्यथा ददत्‌ । तरन्त इब मंहना १० 

य ई बर्हन्त आशुभिः पिब॑न्तो मदिरं मर्धु रत्र श्रवांसि दधिरे ११ 
येषाँ इंश्रयाधि रोद॑सी विभ्राज॑न्ते रथेष्वा । दिवि रुक्म ई॑वोपरिं १२ 
युवा स मारुतो गण स्त्वैषर॑थो अर्नेद्यः । शभ॑यावाप्रतिष्कुतः १३ 

को बेद नूनमेषां यत्रा मर्दन्ति धूर्तयः । ऋतजाता अरेपसः १४ 

यूयं मर्त॑ विपन्यवः प्रशेतार॑ इत्था धिया । श्रोतारो याम॑हूतिषु १५ 

ते नो वसूनि काम्यां पुरुश्चन्द्रा रिशादसः । आ य॑ज्ञियासो ववृत्तन १६ 
एतं मे स्तोर्ममूर्म्ये दार्भ्याय परां बह । गिरों देवि रथीरिंव १७ 

उत में वोचतादितिं सुतसोमे रथ॑वीतौ । न कामो अर्प वेति मे १८ 
एष क्ति रथ॑वीति र्मंघवा गोम॑तीरनुं । पर्वतेष्वर्प॑श्रितः १६ 


६२) द्विषष्टितमं सूक्तम्‌ 
(१-६) नवर्चस्यास्य सूक्तस्यात्रेयः श्रुतविदृषिः । मित्रावरुणौ देवते । 
त्रिष्टुप्‌ छन्दः 
ऋतेन ृतमपिंहितं रुवं वां सूर्यस्य यत्र व्रिमुचन्त्यश्चान्‌ । 
दर्शं श॒ता सह त॑स्थुस्तदेकं देवानां श्रेष्ठं वपुषामपश्यम्‌ १ 
तत्‌ सु वां मित्रावरुणा महित्व मीर्मा तस्थुषीरह॑भिर्ददुहे । 
विश्वाः पिन्वथः स्वस॑रस्य धेना अर्नु वामेकः पविरा व॑वर्त २ 
अर्धारयतं पृथिवीमुत द्यां इंमत्रराजाना वरुणा महोभिः । 
वर्धय॑तमोष॑घीः पिन्व॑तं गा अर्व वृष्टिं सुंजतं जीरदानू ३ 
अआ वामश्वासः सुयुजो वहन्तु य॒तर॑श्मय॒ उप॑ यन्त्वर्वाक्‌ । 
घृतस्य॑ निर्णिंगर्नु वर्तते वा मुप सिन्ध॑वः प्रदिवि क्षरन्ति ४ 
अनु श्रुताममतिं वर्धदुर्वी बर्हिरिव यज॑षा रक्ष॑माणा । 
नम॑स्वन्ता घृतद्क्षाधि गर्ते मित्रासांथे वर्णेळांस्व॒न्तः ५ 
अ्रक्रविहस्ता सुकृते परस्पा यं त्रासाथे वरुणेळास्वन्तः । 
राजांना चत्रमहंणीयमाना सहस्त्र॑स्थूणं इंनभृथः सह द्रौ ६ 
हिर॑णयनिर्णिगयों अस्य स्थूणा वि भ्राजते दिव्यश्श्वार्जनीव । 
भद्रे चेत्रे निमिता तिल्विले वा सनेम मध्वो अघिंगर्त्यस्य ७ 
हिर॑णयरूपमुषसो व्युष्टा वर्यःस्थ॒णमुर्दिता सूर्यस्य । 
अआ रोहथो वरुण मित्र गर्त मतंश्चक्षाथे अर्दितिं दितिं च ८ 

यद्‌ बंहिंष्ठं नातिविर्धे सुदानू अच्छिद्रं शर्म॑ भुवनस्य गोपा । 
तेन॑ नो मित्रावरुणावविष्टं सिर्षासन्तो जिगीवांस॑ः स्याम & 
चतुर्थोऽध्यायः 
व० १ ।२३६ 
(६३) त्रिषष्टितमं सूक्तम्‌ 
(१-७) सप्तर्चस्यास्य सूक्तस्यात्रेयोऽर्चनाना ऋषिः । मित्रावरुणौ देवते । 
जगती छन्दः 
ऋतस्य गोपावर्धि तिष्ठथो रथं सर्त्यघर्माणा परमे व्योमनि । 
यमर्त्र मित्रावरुणा ब॑थो युवं तस्मै वृष्टिर्मधुमत्‌ पिन्वते दिवः १ 
सम्राजांवस्य भुर्बनस्य राजथो मित्रांबरुणा विदर्थे स्व॒रटूशां । 
वृष्टिं वां राघो अमृतत्वमीमहे द्यार्वापुथिवी वि च॑रन्ति तन्यव॑ः २ 
स॒म्राजा उग्रा वैषभा दिवस्पती पृथिव्या मित्रावरुणा विच॑र्षणी । 
चित्रेभिरग्रेरुप तिष्ठथो रवं द्यां वर्षयथो अ्रसुरस्य मायया ३ 
माया वाँ मित्रावरुणा दिवि श्रिता सूर्यो ज्योर्तिश्चरति चित्रमार्यधम्‌ । 
तमश्रेण वृष्ट्या गूहथो दिवि पर्जन्य द्रप्सा मर्घुमन्त ईरते ४ 
रथ॑ युञ्जते मरुतः शभे सुखं शूरो न मित्रावरुणा गार्विष्टिषु । 
रजाँसि चित्रा वि च॑रन्ति तन्यवोँ दिवः स॑म्राजा पय॑सा न उक्षतम्‌ ५ 
वाचं सु मिंत्राबरुणाविरांबतीं पर्जन्यश्चित्रां ब॑दति त्विषीमतीम्‌ । 
अभ्रा बसत मरुतः सु मायया द्यां व॑र्षयतमरुणारमं रेपसम्‌ ६ 
धर्मणा मित्रावरुणा विपश्चिता व्रता र॑क्षेथे अर्सरस्य मायया । 
ऋतेन विश्वं भुवनं वि राजथः सूर्यमा ध॑त्थो दिवि चित्र्यं रथ॑म्‌ ७ 


(६४) चतुःषष्टितमं सूक्तम्‌ 
(१-७) सप्तर्चस्यास्य सूक्तस्यात्रेयोऽर्चनाना आृषिः । मित्रावरुणौ देवते । (१-६) 
प्रथमादिषङ्चामनुष्टप्‌ , (७) सप्तम्याश्च पङ्किश्छन्दसी 
वरुणं वो रिशाद॑स मृचा मित्रं ह॑वामहे । 
परिं व्र॒जेव॑ बाह्वो ज॑गन्वांसा स्व॑र्णरम्‌ १ 
ता बाहवा सुचेतुना प्र यन्तमस्मा अ्रर्चते । 
शेवं हि जार्यं वां विश्वासु क्षासु जोगुवे २ 

यन्नूनम॒श्यां गतिं मित्रस्य यायां पथा । 

अस्य॑ प्रियस्य शर्मणय हिँसानस्य सश्चिरे ३ 

युवाभ्यां इंमत्रावरुणो पमं धेयामृचा । 

यद्ध क्रये म॒घोनां स्तोतृणां च॑ स्पूर्धसे ४ 

आ नों मित्र सुदीति भिर्वरुणश्च स॒धस्थ आ । 

स्वे चर्ये मघोनां सखीनां च वृधसे ५ 

युवं नो येषुं वरुण च्ञत्रं बृहच बिभृथः । 

उरु णो वाज॑सातये कृतं राये स्वस्तये ६ 

उच्छन्त्यां मे यज॒ता देवक्षंत्रे रुश॑ंदूकि । 

सुतं सोमं न हस्तिभि रा पड्भिर्धांबतं नरा बिश्रतावर्चनानसम्‌ ७ 


(६५) पञ्चषष्टितमं सूक्तम्‌ 
(१-६) षड़चस्यास्य सूक्तस्यात्रेयो रातहव्य ऋषिः । मित्रावरुणौ देवते । (१-५) 
प्रथमादिपञ्चर्चामनुष्ट्प्‌ , (६) षष्ठ्याश्च पङ्किश्छन्दसी 
यश्चिकेत स सुक्र्तं देवत्रा स ब्रवीतु नः । 
वरुणो यस्य॑ दर्शतो मित्रो वा वन॑ते गिरः १ 
ता हि श्रेष्ट॑वर्चसा राजांना दीर्घश्रुत्तमा । 
ता सत्पती ऋतावृर्ध सृतावांना जनेजने २ 
ता बामियानोऽव॑से पूर्वा उप॑ ब्रुवे सचा । 
स्वश्वासः सु चेतुना वाजाँ अभि प्र दावने ३ 
मित्रो अ्रंहोश्चिदादुरु क्षर्याय गातुं व॑नते । 
मित्रस्य हि प्रतूर्वतः सुमतिरस्तिं विधतः ४ 
वयं मित्रस्यार्व॑सि स्याम॑ स॒प्रथ॑स्तमे । 
अनेहसस्त्वोर्तयः स॒त्रा वरुणशेषसः ५ 
युवं इंमत्रेमं जनं यर्तथः सं च॑ नयथः । 
मा म॒घोनः परि रूयतं मो अस्माकमृषीणा गोपीथे न॑ उरुष्यतम्‌ ६ 


(६६) षट्षष्टितमं सूक्तम्‌ 


(१-६) षड़चस्यास्य सूक्तस्यात्रेयो रातहव्य षिः । मित्रावरुणौ देवते । 
अनुष्टुप्‌ छन्दः 

आ चिकितान सुक्रतूं देवो म॑र्त रिशाद॑सा । 
वरुणाय ऋतपेशसे दधीत प्रय॑से महे १ 

ता हि क्षत्रमविहुतं सम्यगंसुर्यश्माशाति । 
अध॑ व्रतेव मानुषं स्वर्शर्ण धायि दर्शतम्‌ २ 
ता वामेषे रथांना मुर्वी गर्व्यूंतिमेषाम्‌ । 
रातह॑व्यस्य सुष्टतिं दथूक स्तोमैर्मनामहे ३ 
अधा हि काव्या युवं दक्न॑स्य पूर्भिरद्भता । 
नि केतना जनानां चिकेथे प्रतदक्षसा ४ 
तटृतं पृथिवि बृह च्छचफढ़वएष ऋषीणाम्‌ । 
जयसानावर॑ पृथ्वार्ति क्षरन्ति याम॑भिः ५ 
आ यदू वांमीयचक्षसा मित्र बयं च॑ सूरयः । 
व्यर्चिष्ठे नहपाय्ये यतेमहि स्वराज्ये ६ 


(६७) सप्तषष्टितमं सूक्तम्‌ 
(१-५) पञ्चर्चस्यास्य सूक्तस्यात्रेयो यजत ऋषिः । मित्रावरुणौ देवते । 

अनुष्टुप्‌ छन्द 
बळित्था देव निष्कृत मार्दित्या यजतं बृहत्‌ । 
वरुण मित्रार्यमन्‌ वर्षिष्ठं ज्षत्रमाशाथे १ 
आ यद्‌ योनिं हिरण्ययं वरुण मित्र सदथः । 
धर्तारा चर्षणीनां यन्तं सुम्नं रिशादसा २ 
विश्वे हि विश्ववेदसो वरुणो मित्रो अर्यमा । 
ब्रता पदेव॑ सश्चिरे पान्ति मर्त्य॑ रिषः ३ 
ते हि स॒त्या ऋतस्पश आृतावांनो जनेजने । 
सुनीथासः सुदानवो ड्होश्विंदुरुचक्रयः ४ 
को न॒ बां इंम॒त्रास्तृतो वरुणो वा तनूनाम्‌ । 
तत्‌ सु वामेषते मति रत्रिभ्य एष॑ते मतिः ५ 


(६८) अ्रष्टषष्टितमं सूक्तम्‌ 
(१-५) पञ्चर्चस्यास्य सूक्तस्यात्रेयो यजत ऋषिः । मित्रावरुणौ देवते । 
गायत्री छन्दः 

प्र वों मित्राय॑ गायत वरुणाय विपा गिरा । मर्हिकषत्रावृतं बृहत्‌ १ 
सम्राजा या घृतयोनी मित्रश्टोभा वरुणश्च । देवा देवेषु प्रशस्ता २ 

ता न॑ः शक्तं पार्थिवस्य म॒हो रायो दिव्यस्यं । महिं वां क्षत्रं देवेषु ३ 
ऋतमृतेन सर्पन्ते षिरं दक्ष॑माशाते । अ्रद्रुहां देवौ व॑र्धेते ४ 
वृष्टिद्यावा रीत्यापि षस्पती दानुंमत्याः । बृहन्तं गर्तमाशाते ५ 


(६६) एकोनसप्ततितमं सूक्तम्‌ 
(१-४) चतुरृचस्यास्य सूक्तस्यात्रेय उरुचक्रिर्गृषिः । मित्रावरुणौ देवते । 
त्रिष्टुप्‌ छन्दः 
त्री रोचना वरुण त्रीरुत झून्‌ त्रीणि मित्र घारयथो रजाँसि । 
वावृधानावमतिं च्षत्रियस्या ऽनु व्रतं रक्तमाणाबजुर्यम्‌ १ 
इरांवतीर्वरुण धेनवो वां मधुमद्‌ वां सिन्ध॑वो मित्र दुहे । 
त्रय॑स्तस्थुर्बृषभास॑स्तिसृणां धिषणांनां रेतोधा वि द्युमन्तः २ 
प्रातर्दैबीमदितिं जोहवीमि मध्यंदिन उदिता सूर्यस्य । 
राये मित्रावरुणा सर्वताते ळे तोकाय तन॑याय॒ शं योः ३ 
या धर्तारा रज॑सो रोचनस्यो तादित्या दिव्या पार्थिवस्य । 
न वाँ देवा अमृता आ मिनन्ति व्रतानि मित्रावरुणा ध्रुवार्णि ४ 


(७०) सप्ततितमं सूक्तम्‌ 
(१-४) चतुर्त्रुचस्यास्य सूक्तस्यात्रेय उरुचक्रिर्मृषिः । मित्रावरुणौ देवते । 
गायत्री छन्दः 
पुरूरुर्णा चिद्धयस्त्य वो नूनं वां वरुण । मित्र वंसि वां सुमतिम्‌ १ 
ता वां सम्यर्गद्रह्नाणे ष॑मश्याम॒ धारयसे । व॒यं ते रुद्रा स्याम २ 
पातं नों रुद्रा पायुभिं रुत त्रांयेथां सुत्रात्रा । तुर्याम दस्यन्‌ तनूभिः ३ 
मा कस्यांद्धतक्रतू यक्षं भुजेमा तनूभिः । मा शेष॑सा मा तन॑सा ४ 


(७१) एकसप्ततितमं सूक्तम्‌ 
(१-३) तृचस्यास्य सूक्तस्यात्रेयो बाहवृक्त आृषिः । मित्रावरुणौ देवते । 
गायत्री छन्दः 
आ नों गन्तं रिशादसा वरुण मित्र ब॒र्हणा । उपेमं चारुमध्वरम्‌ १ 

विश्व॑स्य हि प्रचेतसा वरुण मित्र राज॑थः । ईशाना पिप्यतं धियः २ 
उप न॑ः सुतमा ग॑तं वरुण मित्र दाशुर्षः । अस्य सोम॑स्य पीतये ३ 


(७२) द्विसप्ततितमं सूक्तम्‌ 
(१-३) तृचस्यास्य सूक्तस्यात्रेयो बाहवृक्त ऋषिः । 
मित्रावरुणौ देवते । उष्णिक छन्दः 
आ मित्रे वरुणे बयं गीर्भिजुहमो अत्रिवत्‌ । नि बर्हिषि सदतं सोम॑पीतये १ 
ब्रतेनं स्थो श्रुवक्षेमा धर्मणा यातयञ्जना । नि बर्हिषि सदतं सोम॑पीतये २ 
मित्रश्च॑ नो वरुणश्च जुषेताँ यज्ञमिष्टये । नि ब॒र्हिषिं सदतां सोम॑पीतये ३ 
हर षष्ठोडनुवाकः 
सू० ७३ ।८७ 


(७३) त्रिसप्ततितमं सूक्तम्‌ 

(१-१०) दशर्चस्यास्य सूक्तस्यात्रेयः पोर ऋृषिः । अ्रश्चिनो देवते । अनुष्टप्‌ छन्द 
यदद्य स्थः परावति यदर्वावर्त्यश्चिना । यद्‌ वा पुरू पुरुभुजा यदन्तरिक्ष ग्रा 
ग॑तम्‌ १ ड़ 
इह त्या पुरुभूतमा पुरू दंसांसि बिभ्रता । वरस्या याम्यश्रिगू हवे तुविष्टमा 
भुजे २ हर रा 
ईर्मान्यद्‌ वपुषे वर्षु श्रक्रं रथ॑स्य येमथुः । पर्यन्या नाहुंषा युगा मह्या रजासि 
दीयथः ३ 
तदू षु वामेना कृतं विश्वा यद्‌ वामनु ष्टवे । नार्ना जातावरिपसा सम॒स्मे 
बन्धुमेय॑थुः ४ | हु 
आ यद्‌ वाँ सूर्या रथं तिष्ठ॑द्‌ रघुष्यदं सदां । परिं वामरुषा वयों घृणा व॑रन्त 
आपः ४ | हर 
युवोरत्रिश्चविकेतति नरां सुम्नेन चेत॑सा । घर्म यद्‌ वामरेपसं नासत्यास्त्रा 
भुरण्यति ६ हर 
उग्रो बां ककुहो ययिः शृण्वे यामेषु संतनिः । यद्‌ वां 
दंसोभिरश्विना ऽत्रिर्नराववर्तति ७ 
मध्व॑ ऊ षु मंधूयुवा रुद्रा सिर्षक्ति पिप्युषी । यत्‌ स॑मुद्राति पर्षथः पक्वाः 

पक्षों भरन्त वाम्‌ ८ 

स॒त्यमिद्‌ वा उ अश्विना युवामाहर्मयोभुर्वा । ता याम॑न्‌ यामहूर्तमा यामन्ना 
मुळयत्त॑मा & हर 

इमा ब्रह्माणि वर्धना उश्विर्भ्या सन्तु शंत॑मा । या तर्क्षाम रथाँ इवा डवॉचाम 
बृहन्नमः १० हे हे 


(७४) चतुःसप्ततितमं सूक्तम्‌ 

(१-१०) दशर्चस्यास्य सूक्तस्यात्रेयः पौर आृषिः । अश्विनौ देवते । ग्रनुष्टप॒ छन्दः 
कूष्ठौ देवावश्विना ऽद्या दिवो म॑नावसू । तच्छवथो वृषणवसू ग्रत्रिर्वामा 
विंबासति १ हु 
कुह त्या कुह नु श्रुता दिवि देवा नास॑त्या । कस्मिन्ना य॑तथो जने को वाँ 
नदीनां सचां २ | 
कं याथः कं हं गच्छथः कमर्च्छा युञ्जाथे रथम्‌ । कस्य ब्रह्माणि रण॒यथो वयं 
वामुश्मसीष्टर्ये ३ 
पौरं चिद्धयुदप्र॒तं पोरं पौराय जिन्व॑थः । यदीं गृभीतर्तातये सिंहमिव द्रुहस्पदे 
र E 
प्र च्यर्वानाज्ञुजुरुषों बब्रिमत्कं न मुञ्चथः । युवा यदीं कृथः पुन रा 
काम॑मृण्वे व॒ध्व॑ः ५ हर 
अस्ति हि वामिह स्तोता स्मर्सि वां संदृ्शि श्रिये। नू श्रुतं म॒ ग्रा 
ग॑त मर्वोभिर्वाजिनीवसू ६ हर 
को वामद्य पुर्णा मा ब॑व्ने मर्त्यानाम्‌ । को विप्रो विप्रबाहसा को 
यज्ञैर्वाजिनीवसू ७ 
आ वां रथो रथानां येष्ठो यात्वश्विना । पुरू चिंदस्मयुस्तिर ऑँङ्कूषो मर्त्येष्वा 
है हि वे 
शमू षु वां मधूयुवा ऽस्मार्कमस्तु चर्कृतिः । अर्वाचीना विचेतसा विर्भिः 
श्येनेव॑ दीयतम्‌ € हर 
अश्विना यद्ध कर्हि चि च्छुश्रूयार्तमिमं हव॑म्‌ । वस्वीरू षु वां भुर्जः पृञ्चन्ति 
सु वां पूर्च: १० हु ह 


(७५) पञ्चसप्ततितमं सूक्तम्‌ 

(१-६) नवर्चस्यास्य सूक्तस्यात्रेयोऽवस्युर्मृषिः । अश्विनौ देवते । पङ्किश्छन्दः 
प्रतिं प्रियत॑मं रथं वृष॑णं वसुवार्हनम्‌ । 
स्तोता वामश्विनावृषिः स्तोमेन प्रतिं भूषति माध्वी मम॑ श्रुतं हब॑म्‌ १ 
अत्यार्यातमश्चिना तिरो विश्वां अहं सनां । 
दस्रा हिर॑णयवर्तनी सुषुम्ना सिन्धुवाहसा माध्वी मर्म श्रुतं हवम्‌ २ 
आ नो रतानि बिभ्र तावश्चिना गच्छतं युवम्‌ । 
रुद्रा हिर॑णयवर्तनी जुषाणा वाजिनीवसू माध्वी मम॑ श्रुतं हब॑म्‌ ३ 
सुष्टभों वां वृषणवसू रथे वाणीच्याहिता । 
उत वाँ ककुहो मृगः पृक्षः कृणोति वापुषो माध्वी मम॑ श्रुतं हव॑म्‌ ४ 
बोधिन्म॑नसा रथ्येषिरा हवनश्रुर्ता । 
विभिश्चथर्वानमश्चिना नि याथो ग्रट्याविनं माध्वी मर्म श्रुतं हवम्‌ ५ 
आ वाँ नरा मनोयुजो ऽश्वांसः प्रुषितप्स॑वः । 
वयों बहन्तु पीतये सह सुम्नेभिरश्चिना माध्वी मम॑ श्रुतं हबं ६ 
अश्विनावेह ग॑च्छतं नास॑त्या मा वि वॅनतम्‌ । 
तिरश्चिंदर्यया परि वर्तिर्यातमदाभ्या माध्वी मर्म श्रुतं हव॑म्‌ ७ 
अस्मिन्‌ यज्ञे अदाभ्या जरितारं शुभस्पती । 
अवस्युर्मश्चिना युवं गृणन्तमुर्प भूषथो माध्वी मर्म श्रुतं हव॑म्‌ ८ 
अभूदुषा रुश॑त्पश राग्निरंधाय्यृत्विर्यः । 
अयोजि वां वृषण्वसू रथों दस्त्रावम॑र्त्यो माध्वी मम॑ श्रुतं ह॑म्‌ & 


(७६) षट्सप्ततितमं सूक्तम्‌ 

(१-५) पञ्चर्चस्यास्य सूक्तस्य भौमोऽत्रिरृषिः । अश्विनौ देवते । त्रिष्ट॒प्‌ छन्दः 
आ भात्यम्रिरुषसामनींक मुद्‌ विप्राणां देया वाचो अस्थुः । 
अर्वाचा नूनं र॑थ्येह यातं पीपिवांस॑मश्चिना घर्ममच्छ १ 
न संस्कृतं प्र मिमीतो गमिष्ठा ऽन्ति नूनमश्विनोप॑स्तुतेह । 
दिर्वाभिपित्वेऽवसारग॑मिष्ठा प्रत्यव॑तिँ दाशुषे शंभ॑विष्ठा २ 
उता यातं संगवे प्रातरह्णौ मध्यन्दिन उदिता सूर्यस्य । 
दिवा नक्तमर्व॑सा शंत॑मेन नेदानीं पीतिरश्चिना ततान ३ 
इदं हि वां प्रदिवि स्थानमोक॑ इमे गृहा अश्विनेदं दुरोणम्‌ । 

आ नों दिवो बूंहतः पर्वतादा उद्यों यांतमिषमूर्ज वह॑न्ता ४ 
सम॒श्विनोरव॑सा नूतनेन मयोभुवा सुप्रणीती गमेम । 
आ नों र॒यिं ब॑हतमोत वीरा ना विश्वान्यमृता सौभ॑गानि ५ 


(७७) सप्तसप्ततितमं सूक्तम्‌ 

(१-५) पञ्चर्चस्यास्य सूक्तस्य भौमोऽत्रिर्मृषिः । अश्विनौ देवते । त्रिष्ट॒प्‌ छन्दः 
प्रातर्यावाणा प्रथमा य॑जध्वं पुरा गृधादर्ररुषः पिबातः । 
प्रातर्हि यज्ञमश्विनां दघाते प्र श॑सन्ति कवर्यः पूर्व॑भाज॑ः १ 
प्रातर्यजध्वमश्चिनां हिनोत न सायर्मस्ति देवया अर्जष्टम्‌ । 
उतान्यो अस्मद्‌ य॑जते वि चावः पूर्वःपूर्वो यज॑मानो वनीयान्‌ २ 
हिर॑णयत्वङ्मर्धुवर्णो घृतस्त्रुः परक्षो बहना रथों वर्तते वाम्‌ । 
मनोजवा अश्विना वातरंहा येनांतियाथो दुरितानि विश्वां ३ 
यो भूर्यिष्ठुं नास॑त्याभ्यां विवेष चनिष्ठं इंपत्वो रर॑ते विभागे । 
स तोकर्मस्य पीपरच्छमीभि रनूर्ध्वभासः सदमित्‌ तुतुर्यात्‌ ४ 
समश्चिनोरव॑सा नूतनेन मयोभुर्वा सुप्रणीती गमेम । 
आ नों रयिं ब॑हतमोत वीरा ना विश्वान्यमृता सौभ॑गानि ५ 


(७८) अष्टसप्ततितमं सूक्तम्‌ 
(१-६) नवर्चस्यास्य सूक्तस्यात्रेयः सप्तवध्रित्रमषिः । अश्विनौ देवते । (१-३) 
प्रथमादितृचस्योष्णिक्‌, (४) चतुर्थ्या ऋृचस््त्रष्टुप्‌ , (५-६) 
पञ्चम्यादिपञ्चानाञ्चानुष्टप्‌ छन्दांसि 

अ्रश्चिनावेह ग॑च्छतं नास॑त्या मा वि बॅनतम्‌ । हंसाविव पततमा सुताँ उर्प 
अश्विना हरिणाविंव गौराविवानु यब॑सम्‌ । हंसार्विव पततमा सुताँ उर्ष २ 
अश्विना वाजिनीवसू जुषेथां यज्ञमिष्टये । हंसाविंव पततमा सुताँ उप॑ ३ 
अत्रिर्यद्‌ वांमवरोह॑न्रनीस मजोहवीन्नाध॑मानेव योषां । EF 
श्येनस्य चिजव॑सा नूत॑नेना ऽऽग॑च्छतमश्विना शंत॑मेन ४ 
वि जिहीष्व वनस्पते योनिः सूर्ष्यन्त्या इव । 
श्रुतं मे अश्विना हव॑ सप्तर्वीश्रिं च मुञ्चतम्‌ ५ 
भीताय नाध॑मानाय॒ ऋष॑ये स॒प्तव॑श्रये । 

मायार्भिरश्चिना युवं वृक्षं सं च वि चांचथः ६ 
यथा वात॑ः पुष्करिणी समिङ्गय॑ति स॒र्वत॑ः । 
एवा ते गर्भ एजतु निरैतु दर्शमास्यः ७ 

यथा वातो यथा वनं यथां समुद्र एज॑ति । 
एवा त्वं द॑शमास्य सहाबेहि जरायुणा ८ 
दश मार्साञ्छशयानः कमारो अर्धिं मातरिं । 
निरैतु जीवो अर्तो जीवो जीवन्त्या अधि ६ 


(७६) एकोनाशीतितमं सूक्तम्‌ 

(१-१०) दशर्चस्यास्य सूक्तस्यात्रेयः सत्यश्रवा क्रूषिः । उषा देवता । पङ्किश्छन्दः 
महे नों अद्य बाँधयो षो राये दिवित्म॑ती । 
यर्था चिन्नो अबोधयः स॒त्यश्र॑बसि वाय्ये सुजति अश्वसूनृते १ 
या सुनीथे शौचद्रथे व्यौच्छो दुहितर्दिवः । 
सा व्युच्छ सहीयसि सत्यश्रवसि वाय्ये सुजति अश्वसूनृते २ 
सा नों अद्याभ्रईसु र्व्युच्छा दुहितर्दिवः । 
यो व्यौच्छः सहीयसि स॒त्यश्र॑वसि वाय्ये सुजाते ्रश्व॑सूनृते ३ 
अभि ये त्वा विभावरि स्तोमैर्गृणन्ति वह्न॑यः । 
मघेर्मघोनि सुश्रियो दाम॑न्वन्तः सुरातयः सुजाति अश्व॑सूनृते ४ 
यच्चिद्धि तें ग॒णा इमे छदर्य॑न्ति म॒घत्त॑ये । 
परि चिद्‌ वष्ट॑यो दधुःर्द॑द॑तो राधो अह॑यं सुजाते अश्वसूनृते ५ 
ऐषुं था वीरव॒द यश उषा मघोनि सूरिषु । 
ये नो राधांस्यह॑या मघवांनो अरासत सुजाते ग्रश्व॑सूनृते ६ 
तेभ्यों द्युम्न बृहद्‌ यश॒ उषो मघोन्या वह । 
ये नो राधांस्यश्व्या गव्या भज॑न्त सूरयः सुजाते अश्व॑सूनृते ७ 
उत नो गोम॑तीरिष आ व॑हा दुहितर्दिवः । 
साकं सूर्यस्य रश्मिभिः शक्रैः शोच॑द्धिरर्चिभिः सुजाते ्रश्व॑सूनृते ८ 
व्युच्छा दुहितर्दिवो मा चिरं त॑नुथा अर्पः । 
नेत्‌ त्वां स्तेनं यथां रिपुं तर्पाति सूरों अर्चिषा सुजति अश्वसूनृते ६ 
एतावद्‌ वेदुषस्त्वं भूयो वा दार्त॒मर्हसि । 
या स्तोतृभ्यो विभावर्यु च्छन्ती न प्रमीय॑से सुजाति ग्रश्व॑सूनृते १० 

(८०) अ्रशीतितमं सूक्तम्‌ 

(१-६) षड़चस्यास्य सूक्तस्यात्रेयः सत्यश्रवा आृषिः । उषा देवता । त्रिष्टुप्‌ छन्दः 
द्युतद्यांमानं बृहतीमृतेन आृताब॑रीमरुणप्सु विभातीम्‌ । 
देवीमुषसं स्व॑रावहंन्तीं प्रति विप्रासो मतिभिर्जरन्ते १ 
एषा जन॑ दर्शता बोधर्यन्ती सुगान्‌ पथः करवती यात्यग्रै । 
बृहद्रथा बहती विश्वमिन्वो षा ज्योतिर्यच्छत्यग्रे ग्रह्माम्‌ २ 
एषा गोभिररुणेभिर्युजाना उस्त्रेधन्ती रयिमप्रांयु चक्रे । 
पथो रद॑न्ती सुविताय॑ देवी पुरुष्टता विश्ववारा वि भाति ३ 
एषा व्यॅनी भवति ट्विबर्हा आविष्कृरवाना तन्व॑ पुरस्तात्‌ । 
ऋतस्य पन्थामन्वेति साधु प्रजानतीव न दिशो मिनाति ४ 
एषा शभ्रा न तन्वो विदानो ध्वेव स्न्राती दृशर्ये नो अस्थात्‌ । 
अप द्वेषो बाध॑माना तर्मास्युषा दिवो दुहिता ज्योतिषागांत्‌ ५ 
एषा प्रतीची दुहिता दिवो नृन्‌ योषेव भद्रा नि रिंणीते अप्स॑ः । 
व्यूणर्वती दाशुषे वार्याणि पुनर्ज्योतिर्युव॒तिः पूर्वथांकः ६ 


(८१) एकाशीतितमं सूक्तम्‌ 
(१-५) पञ्चर्चस्यास्य सूक्तस्यात्रेयः श्यावाश्व क्र्षि: । सविता देवता । 
जगती छन्दः 
युञ्जते मन॑ उत युञ्जते धियो विप्रा विप्रस्य बृहतो विपश्चितः । 
वि होत्रां दधे वयुनाविदेक इ न्मही देवस्य सवितुः परिष्टतिः १ 
बिश्वा रूपाणि प्रतिं मुञ्चते कविः प्रासावीद्‌ भद्रं द्विपदे चर्तुष्पदे । 
वि नार्कमख्यत्‌ सविता वरेण्यो ऽनु प्रयाणमुषसो वि राजति २ 
यस्य॑ प्रयाणमन्वन्य इद्‌ ययु देवा देवस्य॑ महिमानमोज॑सा । 
यः पार्थिवानि विममे स एत॑शो रजाँसि देवः संव्रिता मंहित्वना ३ 
उत यांसि सवितस्त्रीणि रोचनो त सूर्यस्य रश्मिभिः सर्मुच्यसि । 
उत रात्रीमृभयतः परीयस उत मित्रो भवसि देव धर्मभिः ४ 
उतेशिषे प्रसवस्य त्वमेक इ दुत पूषा भ॑वसि देव यार्मभिः । 
उतेदं विश्वं भुवनं वि राजसि श्यावाश्व॑स्ते सवित स्तोम॑मानशे ४ 

(८२) दृथशीतितमं सूक्तम्‌ 
(१-६) नवर्चस्यास्य सूक्तस्यात्रेयः श्यावाश्व क्र्षिः । सविता देवता । (१) 
प्रथमर्चो$नुष्टुप , (२-६) द्वितीयाद्यष्टानाञ्व गायत्री छन्दसी 
तत्‌ स॑वितुर्वणीमहे व॒यं देवस्य भोर्जनम्‌ । श्रेष्ठं सर्वघार्तमं तुरं भर्गस्य 
धीमहि १ 
अस्य हि स्वर्यशस्तरं सवितः कञ्चन प्रियम्‌ । न मिनन्ति स्वराज्यम्‌ २ 
स हि रलानि दाशुषे सुवाति सविता भर्गः । तं भागं चित्रमीमहे ३ 
अद्या नो देव सवितः प्रजाव॑त्‌ सावीः सौभ॑गम्‌ । परां दुःष्वप्रथं सुव ४ 
विश्वानि देव सवित दुरितानि परां सुव । यद्‌ भद्रं तन्न आ सुंच ५ 
अनागसो अ्रदितये देवस्य सवितुः सवे । बिश्वा वामार्नि धीमहि ६ 
आ विश्वदेवं सत्पतिं सूक्तेरद्या वृणीमहे । सत्यर्सवं सवितार॑म्‌ ७ 
य इमे उभे अह॑नी पुर एत्यप्रयुच्छन्‌ । स्वाधीर्दैवः स॑विता ८ 
य इमा विश्वा जाता न्यांश्रावर्यति श्लोकैन । प्र च॑ सुवाति सविता & 


(८३) त्र्यशीतितमं सूक्तम्‌ 
(१-१०) दशर्चस्यास्य सूक्तस्य भौमोऽत्रिर्मृषिः । पर्जन्यो देवता । (१, ५-८, 
१०) प्रथमर्चः पञ्चम्यादिचतसृणां दशम्याश्च त्रिष्टुप्‌ , (२-४) द्वितीयादितृचस्य 
जगती (६) नवम्याध्चानृष्टप्‌ छन्दांसि 
अच्छा बद तवसँ गीर्भिराभिः स्तुहि पर्जन्यं नमसा विवास । 
कनिक्रदद्‌ वृषभो जीरदानू रेता दधात्योष॑धीषु गर्भम्‌ १ 
वि वृज्ञान्‌ ह॑न्त्युत ह॑न्ति रक्षसो विश्व॑ इंबभाय भुर्व॑नं महाव॑धात्‌ । 
उतानांगा ईषते वृष्णयांवतो यत्‌ पर्जन्यः स्तनयन्‌ हन्तिं दुष्कृत॑ः २ 
रथीव कशयाश्वाँ अभिक्षिप न्नाविर्दूतान्‌ कृणुते वर्ष्यार अहं । 
दूरात्‌ सिंहस्य॑ स्तनथा उदीरते यत्‌ पर्जन्यः कृणुते वर्ष्य नभ॑ः ३ 
प्र वाता वान्तिं पतर्यन्ति विद्युत उदोष॑धीर्जिह॑ते पिन्व॑ते स्व॑ः । 
डा विश्वस्मै भुर्बनाय जायते यत्‌ पर्जन्यः पृथिवीं रेतसाव॑ति ४ 
यस्यं ब्रते प्रथिवी नंन॑मीति यस्यं ब्रते शफवजर्भुरीति । 
यस्य॑ द्रत ओष॑धीरविश्वरूपाः स न॑ः पर्जन्य महि शर्म यच्छ ५ 
दिवो नों वृष्टिं म॑रुतो ररीध्वं प्र पिन्वत वृष्णो अश्वस्य धाराः । 
अर्वाङेतेन॑ स्तनयिल्रनेह्य पो निंषिञ्न्नसुरः पिता नः ६ 

अभि क्र॑न्द स्तनय॒ गर्भमा धा उदन्वता परि दीया रथेन । 

दृतिं सु कर्ष विषितं न्य॑ञ्चं समा भ॑वन्तूद्वतो निपादाः ७ 

महान्तं कोशमुर्दचा नि षिंज्च स्यन्द॑न्तां कुल्या विषिताः पुरस्तात्‌ । 
घृतेन द्यावापृथिवी व्युन्धि सुप्रपाणं भ॑वत्वन्नयाभ्यः ८ | 

यत्‌ प॑र्जन्य कनिक्रदत्‌ स्तनयन्‌ हंसिं दुष्कृतः । 

प्रतीदं विश्व॑ मोदते यत्‌ किं च॑ पृथिव्यामधि € 

अवर्षीरवर्षमुदु ष्‌ गुभाया ७कर्धन्वान्यत्येतवा उ । 

अजीजन ओष॑धीर्भोज॑नाय कमुत प्रजाभ्योऽविदो मनीषाम्‌ १० 


(८४) चतुरशीतितमं सूक्तम्‌ 

(१-३) तृचस्यास्य सूक्तस्य भौमोऽत्रिरृषिः । पृथिवी देवता । अनुष्टप्‌ छन्दः 
बळित्था पर्व॑तानां खिद्रं इंबंभर्षि पृथिवि । 
प्र या भूमिं प्रवत्वति मह्या जिनोषि महिनि १ 
स्तोमासस्त्वा विचारिणि प्रतिं ष्टोभन्त्यक्तुर्भिः । 
प्रया वाजं न हेष॑न्तं पेरुमस्यस्यर्जुनि २ 
टूळहा चिद्‌ या वनस्पतीन्‌ क्ष्मया दर्धर्ष्योज॑सा । 
यत्‌ तें अभ्रस्य॑ विद्युतां दिवो वर्षन्ति वृष्टयः ३ 


(८%) पञ्चाशीतितमं सूक्तम्‌ 

(१-८) अ्रष्टर्चस्यास्य सूक्तस्य भौमोऽत्रिर्मृषिः । वरुणो देवता । त्रिष्टुप्‌ छन्दः 
प्र सम्राजे बृहदर्चा गभीरं ब्रह्म प्रियं वरुणाय श्रुतार्य । 
वि यो ज॒घान॑ शमितेव चर्मोपस्तिरें पृथिवीं सूर्याय १ 
वनेषु व्यश्न्तरिंक्नं ततान वाजमर्वत्सु पर्य उस्त्रियांसु । 
हत्सु क्रतुं वरुणो ग्रप्स्वशग्रिं दिवि सूर्यमदधात्‌ सोममद्रौ २ 
नीचीन॑बारं वरुणः कर्वन्धं प्र स॑सर्ज रोद॑सी अ्रन्तरिंक्षम्‌ । 
तेन विश्व॑स्य भुवनस्य राजा यवं न वृष्टिव्यनत्ति भूर्म ३ 
उनत्ति भूमिँ पृथिवीमुत द्यां य॒दा दुग्धं वरुणो वष्ट्यादित्‌ । 
समभ्रेणं वसत पर्वतास स्तविषीयन्त॑ः श्रथयन्त वीराः ४ 
इमामू ष्वांसुरस्यं श्रुतर्स्य म॒हीं मायां वरुणस्य प्र वोचम्‌ । 
मानेनेब तस्थिवाँ अन्तरिक्षे वि यो ममे पथि सूर्येश % 

इमामू नु कविर्तमस्य मायां महीं देवस्य नकिरा द॑घर्ष । 

एकं यदुदूना न पृणन्त्येनी रासिञ्चन्तीरवन॑यः समुद्रम्‌ ६ 

अर्यम्यं वरुण मित्र्यं वा सखायं वा सदुमिद्भ्रार्तरं वा । 

वेशं वा नित्य॑ वरुणार॑णं वा यत्‌ सीमार्गश्चकृमा शिश्रथस्तत्‌ ७ 
कितवासो यद्‌ रिंरिपुर्न दीवि यद्‌ वा घा स॒त्यमुत यन्न विद्य । 
सर्वा ता वि ष्य॑ शिथिरेव॑ देवा-ऽधां ते स्याम वरुण प्रियासः ८ 


(८६) षडशीतितमं सूक्तम्‌ 
(१-६) षड़चस्यास्य सूक्तस्य भौमोऽत्रिरृषिः । इन्द्राग्री देवते । (१-५) 
प्रथमादिपञ्चर्चामनुष्टुप्‌ (६) षष्ठ्याश्च विराट्पूर्वो छन्दसी 
इन्द्रा्री यमर्व॑थ उभा वाजेषु मर्त्यम्‌ । 
टूळहा चित्‌ स प्र भेदति द्युम्ना वाणीरिव त्रितः १ 
या पूर्तनासु दुष्टरा या वाजेषु श्रवाय्या । 
या पञ्च॑ चर्षणीरभी न्द्राम्री ता ह॑वामहे २ 
तयोरिदर्मवच्छ्व स्तिग्मा दिद्युन्मघोनोः । 
प्रति द्रुणा गर्भस्त्यो र्गवां वृत्रघ्न एषते ३ 
ता वामेषे ररथांना मिन्द्राग्री ह॑वामहे । 
पती तुरस्य राधसो विद्वांसा गिर्व॑णस्तमा ४ 
ता वृधन्तावनु दून्‌ मर्ताय देवाव॒दभां । 
अर्हन्ता चित्‌ पुरो दें ऽशैव देवावर्वते ५ 
एवेन्द्राम्रिभ्यामहाकि हव्यं शूष्यं घृतं न प्‌तमद्रिभिः । 
ता सूरिषु श्रवों बृहद्‌ रयिं गृणत्सु दिधृतइ मष॑ गृणत्सु दिधृतम्‌ ६ 


(८७) सप्ताशीतितमं सूक्तम्‌ 
(१-६) नवर्चस्यास्य सूक्तस्यात्रेय एबयामरुदृषिः । मरुतो देवताः । 
अतिजगती छन्दः 
प्र बो महे मतयो यन्तु विष्णवे मरुत्वते गिरिजा एव॒याम॑रुत्‌ । 
प्र शर्धाय प्रय॑ज्यवे सुखादये तवसे भन्ददिष्टये धुनिंब्रताय शव॑से १ 
प्र ये जाता मंहिना ये च नु स्वयं प्र बिद्यर्ना ब्रुवत एबयार्मरुत्‌ । 
क्रत्वा तद्‌ वो मरुतो नाघुषे शवों दाना महणा तदेषा मर्धष्टासो नाद्र॑यः २ 

प्रये दिवो बहतः शअहणवरे गिरा सुशुक्वानः सुभ्वं एवयार्मरुत्‌ । 

न येषामिरी सधस्थ ईष्ट आँ अग्नयो न स्वबिंद्य॒तः प्र स्पन्द्रासो धुनीनाम्‌ ३ 
स चंक्रमे महतो निरुरुक्रमः संमानस्मात्‌ सर्द॑स एवयाम॑रुत्‌ । 

यदार्युक्त त्मना स्वादधि ष्णुभि र्बिष्पर्घसो विर्महसो जिगाति शेर्बुधो नृभिः 
ऱ्ह 

स्वनो न वो$म॑वान्‌ रेजयद्‌ वृषा त्वेषो ययिस्तविष एवयार्मरुतू । 

येना सर्हन्त ऋञ्जत स्वरोचिषः स्थार॑श्मानो हिरणयर्याः स्वायुधार्स इष्मिर्णः 
है AN 
अपारो वो महिमा वृद्धशवस स्त्वेषं शरवोऽवत्वेब॒याम॑रुत्‌ । 

स्थातारो हि प्रसितौ संदृशि स्थन ते न॑ उरुष्यता निदः श॒शक्वांसो नाग्नर्यः 
द्‌ 

ते रुद्रासः सुम॑खा अग्रयों यथा तुविद्युम्ना अवन्त्वेब॒यार्म॑रुत्‌ । 

दीर्घ पृथु प॑प्रथे सद्म पार्थिवं येषामज्मेष्वा महः शर्धांस्यद्भतेनसाम्‌ ७ 
अद्वेषो नों मरुतो गातुमेत॑न श्रोता हव॑ जरितुरेवयाम॑रुत्‌ । 

विष्णोर्महः स॑मन्यवो युयोतन स्मद्‌ रथ्यो३ न दंसना ऽप ट्वेषांसि सनुतः ८ 
गन्तां नो यज्ञं यज्ञियाः सुशमि श्रोता हव॑मरक्ष एव॒याम॑रुत्‌ । हु 
ज्येष्ठांसो न पर्वतासो व्योमनि यूयं तस्य॑ प्रचेतसः स्यात॑ दुर्घर्तवो निदः € 


समाप्तम्‌ 
मंत्र-संख्या 

चतुर्थ मरडलस्यान्तपर्यन्तं ।३६४१ 

पञ्चम मण्डलस्य ७२७ 

